InfoBrcko.com - Radovi na brčanskoj obilaznici napreduju bez većih problema /F/\nRadovi na brčanskoj obilaznici napreduju bez većih problema /F/\tIstaknuto\nObilaznica će prolazit kroz mjesta Gredice, Ražljevo, Brezik, Potočari, Omerbegovača, Boderište, Brka, Brod, G. Zovik, Ulice, Grbavica, te Gorice.\nSadržavati će propratne objekte kao što su 4 kružne raskrsnice, 2 raskrsnice u nivou, 12 objekata, 12 mosta ukupne dužine 1400 m, 5 natputnjaka, 2 potputnjaka, 6 regulacija vodotokova, oko 20 km paralelnih poljskih puteva, 23 km zatvorenog sistema odvodnje, 15 separatora, potporni zidovi, te ostali dodatni sadržaj putnih komunikacija.\nobilaznica radovi 4\nZnačaj obilaznice je rasterećenje Brčkog od tranzitnog i teretnog saobraćaja, smanjenje količine štetnih izduvnih gasova u gusto naseljenim dijelovima grada, smanjenje troškova redovnog održavanja gradskih saobraćajnica, povećanje bezbjednosti saobraćaja u gradskim ulicama, otvaranje novih radnih mjesta i sl.\nIzvođač radova na obilaznici je firma "Rubau Construcione" iz Španije, dok je nadzorni konzorcij "Spea – Safage" (Italija/Francuska). Podizvođači su domaće firme.\nUkupna vrijednosti projekta sa kreditnim zaduženjem iznosi 28,5 miliona KM.


Cetinje - Blic Online\nNa Cetinju su jutros, u blizini Cetinjskog manastira, osvanuli plakati sa natpisima koji potenciraju mržnju prema SPC.\nGrupa građana okupila se danas ispred zgrade u kojoj se održvala sednica Skupštine Prijestonice, a čiji su odbornici razmatrali inicijativu za vraćanje Cetinjskog manastira Crnogorskoj pravoslavnoj crkvi (CPC).\nMedojević o ustoličenju Joanikija na Cetinju: Đukanović više ne kontroliše političku situaciju u Crnoj Gori\nJedan od gostiju "Hit Tvita" večeras je Nenad Čanak. Podsetimo, pojavljivanje lidera Lige socijaldemokrata Vojvodine na Cetinju prošlog vikenda pokrenulo je lavinu komentara.\nPred put me pitao komšija da li se plašim da će da pukne dok sam u Beogradu. Otuda Srbija stvarno izgleda kao da može svaki čas da eksplodira, jer iz daljine imamo uvid samo u vesti iz politike i estrade, a to je gadan cirkus. Tek kad stigneš u Srbiju, podsetiš se da to zapravo sa stvarnošću nema mnogo veze.\nViše državno tužilaštvo Crne Gore (VDT) ocenilo je da u slučaju povodom navoda koje je savetnik crnogorskog predsednika i bivši direktor Uprave crnogorske policije Veselin Veljović izneo u autorskom tekstu u ''Pobjedi'', nema elemenata krivičnog dela, izjavila je danas portparolka tog tužilašta Lepa Medenica


Uradi sam – fanzin! konferencijaCK13\nFilm, Projekti 19. May 12. 14:00\nUradi sam – fanzin! konferencija\nDvodnevna konferencija “Uradi sam-fanzin”\nDvodnevna konferencija iz oblasti štampanih medija, istraživačkog novinarstva i dizajna, odvijaće se 19-20. maja 2012. godine, 14-20h u prostorijama Omladinskog centra CK13. “Uradi sam-fanzin konferencija” je okupljanje, umrežavanje i davanje podrške aktivizmu, autorima i promocija etike “uradi sam”.\nAutori publikacija, stripova, fanzina su pozvani da učestvuju na konferenciji i predstave svoje dosadašnje angažovanje na publikacijama, aktivizam kojim se bave, kao i svoje publikacije. Teme fanzina, časopisa: društveni problemi, pitanja i stavovi u društvu (antifašizam, feminizam, siromaštvo, tranzicija, obrazovanje mladih, nasilje u sportu, društveni pokreti i angažovane muzičke scene, nezavisno izdavaštvo), umetnost.\nBerza “Uradi sam”\nUkoliko se bavite dizajnom uradi sam, pravljenjem bedževa, prišivaka, štampanjem majci, ili posedujete izdavacku kuću, prijavite se kako biste učestvovali na berzi “Uradi sam” tokom dvodnevne konferencije.\n14h Predstavljanje učesnika konferencije, nakon toga sledi diskusija sa publikom i učesnicima radionica.\n18h Film “Fanzini sa Marsa” (autor: Siniša Dugonjić, 2011)\n+ gost autor filma i Our Satibara projekat\n“Fanzini su sa Marsa” je polusatni dokumantarac Siniše Dugonjića o fanzinima i fanzinaškoj sceni u Srbiji koja je postojala devedesetih, u vreme ekonomske krize. U filmu govore autori fanzina: Ivan Glišić, Danilo Milošev Wostok, Bogdan Milošev Boća, Nandor Ljubanović, Ivan Velisavljević, Vasa Radovanović i Uroš Smiljanić.\nDevedesetih godina prošlog veka u Srbiji postojala je bogata scena sa upečatljivim likovima i kreativnim idejama. Scenu su činili pisci, članovi bendova, intelektualaci, budući nvo ili drugi aktivisti, autori filmova, umetnici. Fanzinom se mogu svi baviti, svi su pisali, sekli, lepili, pisali o koncertima, bavili se teorijom umetnosti, crtali ilustracije i svoje autorske stripove. Sve su sami kopirali, sklapali, pakovali u koverte i slali svojim prijateljima i istomišljenicima -fanzinašima. Ono što je danas facebook, što je bio myspace, to su bili fanzini, koji još uvek postoje … u drugom obliku.\nProjekat “Uradi sam – fanzin” se realizuje uz podršku američke fondacije NED, National Endowment for Democracy.


OTVOREN ZIMSKI FESTIVAL\nU sredu 23. decembra u Galeriji "Krug", svečano je otvoren Zimski festival u Bečeju.\n"Ceo ovogodišnji Zimski festival je okrenut prema kulturi i umetnosti. Počeo je sinoćnom pozorišnom predstavom "Od raja do beznjenice", a danas otvaramo izložbu 3. saziva likovne kolonije "Krug" gde možemo da vidimo dela stvarana od strane trinaest umetnika", izjavila je Gordana Džigurski direktorica Turističke organizacije Bečej.\nInače, izložba 3. saziva likovne kolonije "Krug" se za građanstvo otvara večeras (sreda 23. decembar) od 18 sati. Inače, prihod od prodaje slika TO Bečej će iskoristiti za realizaciju Nedelje ruske mode naredne godine.\nU četvrtak 24. decembra od 19 sati u Gradskom pozorištu je humanitarna predstava "Novogodišnja nespavanka", a sredstva sakupljena od prodaje ulaznica biće iskorišćena za lečenje mladog Erika Kalmara.\nU ponedeljak 28. decembra u Gradskom pozorištu je Novogodišnji koncert Velikog tamburaškog orkestra Radio-televizije Vojvodine, a dan kasnije, u utorak od 21 sat u Pozorišnom klubu je "Pub kviz".\nU sredu 30. decembra u Gradskom pozorištu je humanitarni koncert dečjih grupa ANIP "Đido" i Dečjeg horića PU "Labud Pejović", kada će sredstva sakupljena od prodaje ulaznica biti iskorišćena za lečenje mladog Erika Kalmara.\nIspred zgrade opštine Bečej, sve do 6. januara 2016. godine, postavljen je "Etno bazar", a kućice su otvorene od 10 do 18 sati.


Otvaranje hotela Bulgari Hotel Tokyo je planirano početkom 2022. godine i zauzimaće poslednjih sedam spratova na vrhu ultra-nebodera.\nBulgari Hotel Tokyo će se nalaziti u centralnoj i zgodnoj lokaciji na pešačkoj udaljenosti od nekih od najboljih atrakcija u gradu kao što su Carska palata i živahne trgovačke oblasti Nihombashi i Ginza. Hotel će zauzimati poslednjih sedam spratova – od 39. do 45.\nNjegova blizina stanice u Tokiju i finansijskih okruga Nihombaši i Marunouči čini ga idealnom destinacijom za poslovne ljude.\nHotel će nuditi 98 soba za goste u različitim konfiguracijama, uglavnom dvokrevetne sobe, kao i luksuzne apartmane i izvanredan Bulgari apartman.\nIkonične karakteristike Bulgari Hotela kao što su Il Bar, Il Ristorante, salon sa kaminom, svi sa otvorenim terasama, biće na raspolaganju gostima hotela zajedno sa prodavnicom Il Cioccolato i dramatičnom balskom salom uključujući veliki otvoreni prostor.\nBulgari Spa od oko 1.500 kvadratnih metara, koji nudi vrhunsko iskustvo blagostanja i inovativne tretmane, terapije i negu za muškarce i žene, uključujući vrhunski fitnes centar i zatvoreni bazen od 25 metara i dodaće još jedan luksuzan dodir doživljaja gostiju.\nKao i kod svih Bulgari Hotels and Resorts, Bulgari Hotel u Tokiju će dizajnirati italijanska arhitektonska firma Antonio Citterio Patricia Viel, koja je iskoristila osnovne vrednosti savremenog dizajna, veličanstvene izrade i umetničkih detalja Bulgari brenda kako bi stvorila životni prostor koji odražava suštinu italijanskog najsofisticiranijog stila.


Lavrov stiže u Beograd krajem marta ili početkom aprila - Sputnjik Srbija\n07:42 28 Oktobar 2020\nLavrov stiže u Beograd krajem marta ili početkom aprila\n16:37 20.12.2019 (osveženo 17:25 20.12.2019) Preuzmite kraći link\nRuski ministar spoljnih poslova Sergej Lavrov posetiće Srbiju krajem marta ili početkom aprila, izjavio je srpski šef diplomatije Ivica Dačić u Moskvi nakon sastanka sa ruskim kolegom.\nKako je rekao, sa Lavrovom je analizirao odnose dveju zemalja i još jednom su istakli da su politički odnosi na izuzetno visokom nivou, možda najvišem u novijoj istoriji naših političkih odnosa.\nSastanci sa Lavrovom veoma važni\n„Razgovarali smo o tome da je bio veoma značajan susret Putina i Vučića u Sočiju, da je tim susretom još jednom potvrđeno naše veliko prijateljstvo“, rekao je Dačić.\nDva ministra su razgovarala o mećunarodnim pitanjima, a Dačić ga je informisao o situaciji na Kosovu, o velikim problemima koji postoje, opstrukcijama Prištine i posebno je upozorio na pretnje iz Prištine — o tome da će ako Srbija ne prizna Kosovo izbiti rat.\nTo sve, kako je rekao, preti da destabilizuje situaciju na Kosovu i Metohiji, dijalog je u prekidu i svakako neće biti nastavljen dok se ne ukinu takse.\n„Nastavićemo komunikaciju po pitanjima koja su od izuzetnog značaja za Srbiju, a to je pitanje KiM. Zahvalio sam se za podršku koju Rusija daje Srbiji, od glasanja na svim važnim mećunarodnim forumima, Rusija je uvek na strani Srbije i to je za nas od vitalnog značaja za odbranu našeg teritorijalnog integriteta i suvereniteta“, rekao je Dačić.\nSrpski ministar je ocenio da su ovo „veoma važni sastanci sa veoma pozitivnim tonom“.\nRazgovor o ekonomskim odnosima sa Borisovom\nMinistar spoljnih poslova Ivica Dačić imao je danas sastanak u Moskvi i sa potpredsednikom ruske Vlade Jurijem Borisovom u cilju pripreme za naredno zasedanje Međuvladinog komiteta za trgovinu, ekonomsku i naučno-tehničku saradnju između Srbije i Rusije, koje će biti održano početkom marta 2020. godine u Kazanju.\n„Oni su posebno zainteresovani da se tada obiđe veliki industrijski gigant ’Kamaz‘ koji je, izmeću ostalog, zainteresovan za proizvodnju i dislokaciju svojih proizvodnih pogona i koji je veoma zainteresovan za Srbiju“, rekao je Dačić.\nDačić i Borisov, dva kopredsednika Međuvladinog komiteta, ocenila su da se ekonomski odnosi Srbije i Rusije dobro razvijaju.\nSergej Lavrov i Ivica Dačić\nDačić je rekao da je robna razmena između dveju zemalja prošle godine dostigla tri milijarde dolara, a da će ove godine to biti i premašeno.\n„Očekuje se da ove godine u odnosu na prošlu to bude povećanje od 10 odsto“, dodao je srpski ministar.\nDačić i Borisov su razgovarali i o saradnji u oblasti energetike i snabdevanja Srbije gasom.\n„Razmenili smo informacije o najvažnijim ekonomskim temama, kao što je naša saradnja u oblasti energetike, tj. kako idu pregovori ruske strane sa Ukrajinom, što je za nas veoma bitna ta trasa dok ne bude završen ’Turski tok‘“, rekao je Dačić.\nMinistar je podsetio da su predsednici Aleksandar Vučić i Vladimir Putin o tome već razgovarali početkom ovog meseca u Sočiju i konstatovali da je naš deo tog gasovoda već skoro gotov, postavljanje cevi je završeno skoro 90 odsto, a Bugarska je takođe krenula da radi.\n„Turski tok“ stiže na vreme\n„Rusi kažu da ih Bugari obaveštavaju da rade pet kilometara dnevno, što znači da bi i oni mogli sledeće godine to da završe od njihovog čvorišta gde dobijaju gas od Turske do bugarsko-srpske granice“, rekao je Dačić.\nJedna od tema razgovora bila je i saradnja u oblasti infrastrukture, posebno železničke, poljoprivrede…\n„Jednom rečju, veoma smo pozitivno ocenili naše ekonomske odnose i dogovorili se da se već sada pripremamo za sledeću sednicu kako bismo videli koji su to projekti na kojima možemo da radimo, a cilj nam je da dostignemo četiri milijarde dolara robne razmene“, rekao je Dačić.


„Mislim da je to jako štetan zakon, jer omogućava direktnu pogodbu o zakupu zemljišta van očiju javnosti, bez tendera i javnog nadmetanja. Pravnim licima, kompanijama, da kažem tajkunima, biće omogućen da dodju vrlo lako do 30 odsto zemljišta u državnom vlasništvu“, rekao je samostalni poslanik Borislav Stefanović novinarima u Skupštini.\n„Ovo je zakon krojen po meri jednog potencijalnog investitora iz Nemačke, Tenisa, koji ovde treba da proširi klaničnu industriju i da naši poljoprivrednici za njega voze traktore i da rade za platu od 200 evra. To su oni tako zamisli jer to je moderno u neoliberalnom svetu“, rekao je Stefanović.Poslanica Demokratske stranke Gordana Čomić rekla je da predložene izmene ne bi smele da prodju u obliku u kom su stigle u Skupštinu i da Vlada mora da razgovara sa poljoprivrednicima koji protestuju protiv tog predloga.\n„Ovakav zakon je dokaz da je tačna glasina da je Tenis uslovio dolazak u Srbiju donošenjem ovog zakona, a kako bi dobio 16.000 hektara zemljišta. Zakon mora biti povučen iz procedure“, rekla je Čomić.\n„S obzirom na stav da skupština treba da se maksimalno povuče iz izbora tužioca i sudija, ovo nije dobro rešenje i kada pogledamo akcioni plan za poglavlje 23, jedna od glavnih stvari je da se skupština oslobodi nadležnosti u izboru tužioca i sudija“, rekla je Vučković.


Vi ste ovde:Početna»Vesti iz Brisela»Istraživanje Eurobarometra – proleće 2018: raste optimizam Evropljana u pogledu budućnosti\nBy Jovan objavljeno\t 14/06/2018 Vesti iz Brisela\nPozitivno mišljenje o stanju nacionalne privrede je po prvi put od proleća 2007. odnelo prevagu nad negativnim mišljenjem. Iako se percepcije razlikuju od jedne države članice do druge, rast pozitivnog mišljenja o privredi je zabeležen u 18 država članica u odnosu na jesen 2017. Raste i poverenje u Uniju, pa je tako zabeležen najviši nivo poverenja od jeseni 2010.\nNajnovije istraživanje Eurobarometra pokazuje da 40% Evropljana ima pozitivno mišljenje o EU, naspram 37% koji su neutralni i samo 21% onih čije je mišljenje negativno. Poverenje u EU je i dalje veće nego u nacionalne vlade ili parlamente. „Slobodno kretanje ljudi, roba i usluga u okviru EU“ te „mir među državama članicama“ navode se kao najpozitivniji rezultati EU.\nPodrška ekonomskoj i monetarnoj uniji je takođe viša nego ikada, a dve trećine Evropljana zagovara snažnu EU po pitanju trgovine. Konačno, 70% Evropljana se smatra građanima EU, dok je udeo građana koji smatra da njihov glas nešto znači na najvišem nivou od 2004.\nVećina Evropljana je optimistično po pitanju budućnosti EU, a snažna je i podrška građana prioritetima Komisije, dok se migracije i terorizam navode kao najveći izazovi.


BAJAGA SE OPROSTIO OD MAESTRA: Njegove potresne reči paraju svako srce - mediji.net\nBAJAGA SE OPROSTIO OD MAESTRA: Njegove potresne reči paraju svako srce\nVojkan će zauvek biti upamćen kao kompozitor hitova kao što su “Odiseja”, “Ljubav je samo reč” i “A sad adio”...\nKompozitor i dirigent Vojkan Borisavljević, čija karijera traje više od pet decenija, preminuo je danas u Beogradu. Vojkan će zauvek biti upamćen kao kompozitor hitova kao što su “Odiseja”, “Ljubav je samo reč” i “A sad adio”, i mnogih drugih.\nS tugom javljamo da nas je napustio maestro Vojkan Borisavljević, velikan muzike s kojim smo uradili...\nmomčilo bajagić bajagaAktuelna tema\nDa li vam se dešava da ugledate određenu osobu i podseti vas na nekog drugog? Bilo da fizički izuzetno liče ili je u pitanju nešto manja sličnost, ipak neki ljudi vas momentalno i uvek asociraju na određenu drugu osobu.\nKo su umetnici koji su ujedinili zavađene Jugoslovene\nDok mnogi i danas žale zbog raspada Jugoslavije, ima i onih koji misle da nikada nije trebalo da postoji. Jedna od dobrih stvari koja je ostala iz vremena Jugoslavije zasigurno je muzika na čije se taktove sve generacije i dan-danas vesele.Izgleda da je pevač Zdravko Čolić uvek u modi jer...


Vladine snage ponovo kontrolišu Mariupolj\nSukobi ukrajinskih snaga i proruskih separatista u Mariupolju, 13. juna 2014.\nVlada Ukrajine saopštila je da su njene snage preuzele kontrolu nad Mariupoljem, lučkim gradom u Donjeckoj oblasti na istoku zemlje, od proruskih ekstremista. Sukobljene strane su nekoliko puta već preuzimale kontrolu nad tim gradom.\nUkrajinski ministar unutrašnjih poslova Arsen Avakov saopštio je da su ukrajinske snage ponovo podigle zastavu Ukrajine na gradskoj većnici. Ruski separatisti su saopštili da je njihovih pet pripadnika poginulo u današnjim borbama.\nJuče su separatisti u gradu Donjecku saopštili da je kombi koji je koristio njihov lider Denis Pušilin eksplodirao u centru grada i da su trojica njegovih telohranitelja tom prilikom ranjena. Medjutim, sam Pušilin se nije nalazio u vozilu kada je došlo do eksplozije.\nUkrajinski ministar unutrašnjih poslova Avakov je takodje juče optužio Rusiju da je dozvolila da kolona vojnih vozila, uključujući tri tenka, udje na ukrajinsku teritoriju na graničnom prelazu koji kontrolišu separatisti.\nPortparol ukrajinskog predsednika Petra Porošenka saopštio je da je Porošenko tim povodoom pozvao telefonom ruskog predsednika Vladimira Putin, dok se u saopštenju Kremlja navodi da su dvojica lidera tom prilikom razgovarala o bilateralnim odnosima i da je Porošenko izneo Putinu plan za smirivanje situacije na istoku zemlje.


A Russian Army store displays a poster of Donald Trump across from the U.S. embassy in Moscow, Jan. 20, 2016. (D. Schearf/VOA)\nOsobe sa liste nisu predmet nikakvih novih sankcija, neke su već ranije uvrštene na crnu listu, jer se te osobe dovode u vezu sa neprijateljskim aktivnostima prema SAD-u.\nJedan od ruskih senatora koji se našao na listi, Frants Klintsević, poručio je da će biti žestok odgovor.\nParlamentarac Vladimir Džhabarov je rekao da je uključivanje na listu gotovo cijele ruske vlade i Putinovih saradnika de facto narušavanje odnosa dvije zemlje. Neformalno nazvana "Putinova lista", koju je sačinilo američko ministarstvo finansija uključuje 42 Putinova saradnika, premijera Dmitry Medvedeva, šefa diplomatije Sergeja Lavrova i druge ministre i čelnike obavještajnih agencija i kompanija. Na listi su i ruski oligarsi, milijarderi Roman Abramović, Oleg Deripaska i Eugen Kasperski.\n"Putinova lista" je dokument na sedam strana koji je dio zakona o antiruskim sankcijama. Prvobitna zamisao Kongresa bila je da imenuje i "osramoti" one za koje se vjeruje da imaju korist od Putinove vlasti u isto vreme dok Sjedinjene Države nastoje da diplomatski i ekonomski izoluju Putinovu vladu.\nLista je objavljena u skladu sa američkim zakonom koji je Trump potpisao prošle godine i to deset minuta prije ponoći. Analitičari ističu da je način i vrijeme objave pokazatelj da se Trump u osnovi protivi novim sankcijama protiv Rusije.\nPredsjednik Rusije Vladimir Putin je izjavio da objavljivanje američke liste na kojoj su ruski biznismeni bliski Kremlju – nije prijateljski potez, ali Moskva za sada ne planira da uzvrati.\nRuski premijer Dmitrij Medvedev, koji se nalazi na američkoj listi zvaničnika bliskih šefu države Vladimiru Putinu, izjavio je da Moskva ne pridaje značaj toj potezu američke administracije.\n"Šta to znači? Rekao bih ništa, nula. Samo zamislite obrnutu situaciju, da mi objavimo listu koja obuhvata čitavu Trampovu situaciju, Predstavnički dom, Senat, Vrhovni sud, kancelariju državnog tužioca, šta bi se dogodilo u SAD?", rekao je Medvedev.\nOn je dodao da se ne bi dogodilo ništa i da će tako biti i u Rusiji.


Dogovoreno formiranje pet radnih grupa za pomoć domaćoj privredi\nPredsjedavajući Vijeća ministara BiH Zoran Tegeltija razgovarao je 27. decembra 2019. godine u Sarajevu sa članovima delegacija Udruženja poslodavaca FBiH i Unije udruženja poslodavaca RS o načinima zaštitite domaće proizvodnje i privrednika.\n"Uspjeh BiH bez poslodavaca nije moguć. Onoliko koliko oni budu uspješni i koliko budu radili toliko BiH ima pretpostavke za rast i razvoj. Ja i moji saradnici smo ponudili da budemo njihovi partneri", rekao je Tegeltija nakon sastanka.\nDogovoreno je formiranje pet radnih grupa koje će se baviti prvenstveno zaštitom domaće privrede, zakonom o PDV-u, javnim nabavkama, oblašću saobraćaja i ravnopravnih odnosa.\nTokom sastanka je razgovarano i o prijedlogu zakona o PDV-u, s posebnim fokusom na mogućnost da se privrednicima da više prostora kada je u pitanju plaćanje PDV-a institucijama BiH, odnosno da se omogući produženje roka plaćanja PDV-a.\nTokom sastanka poseban akcenat stavljen je i na rad nedjeljom u oba entiteta te je zaključak da tu odluku trebalo donose lokalne zejednice, a ne Vijeće ministara. Stav poslodavaca je da je to odluka o kojoj se treba dobro promisliti obzirom da bi to donijelo gubitke u privredi i smanjenje radnih mjesta.\nTegeltija je ubijeđen da će uspjeh privrede biti vidljiv kroz plate i rast životnog standarda građana.\nOn je najavio izradu zajedničkog dokumenta poslovne zajednice, Vijeća ministara BiH i vlada entiteta koji će biti izraz zajedničkih ciljeva, ali i predstavljati spisak obaveza u narednom periodu.


Nokian Archives - SiM Impex - veleprodaja i maloprodaja auto dijelova\nProtekli vikend je bio u znaku nagradne igre, u kojoj su svi posjetioci tržnih centara Delta Planet Banjaluka, Mostar Mepas Mall i Sarajevo City Center, imali priliku da posjete naš SiM Impex korner i prijave se za nagradnu igru u kojoj su glavne nagrade zimski pneumatici kompanije Nokian. Ovo je bila ... Pročitaj više\n2. November 2021.SiM IMPEX ADMIN\nVikend je u znaku nagrada! Posjeti jedan od tri tržna centra i osvoji zimske Nokian gume za svoje vozilo! Kraj mjeseca oktobra obilježiće velika nagradna igra naše kompanije i kompanije Nokian Tyres, a riječ je o promociji guma ove renomirane kompanije. U tržnim centrima u Banjaluci, Sarajevu i Mostaru će za vikend ... Pročitaj više\n28. October 2021.SiM IMPEX ADMIN\nSiM Impex i gorske službe spasavanja iz BiH ozvaničili saradnju\nU hotelu Vučko na Jahorini, 10. decembra 2020. godine, potpisan je ugovor između naše kompanije i gorskih službi spasavanja iz BiH, kojim je ozvaničena naša saradnja za naredne tri godine. Naša kompanija, jedan od lidera u distribuciji rezervnih dijelova, opreme i kozmetike za putnička i laka komercijalna vozila na tržištu BiH ... Pročitaj više\n10. December 2020.SiM IMPEX ADMIN


Ipak, fiskalizacija pojedinim sektorima privrede zadaje muke, pa prete obustavom rada ukoliko ih nadležni ne izuzmu iz te zakonske obaveze. Među mogućim štrajkačima su i advokati, koji se nadaju da će sa Vladom naći prihvatljivo rešenje.\nPredsednik Advokatske komore Zdravko Begović kazao je da mesecima ukazuju Ministarstvu finansija da oni ne mogu biti obveznici fiskalizacije.\n- Ukoliko se ne reši problem, advokati će na radikalniji način pristupiti odbrani svojih prava. U toku je potpisivanje peticije, a mogući vid protesta je obustava pružanja pravne pomoći, odnosno štrajk - kazao je Begović.\nZdravko Begović, Foto Jutjub\nOn navodi i primer Srbije, gde je advokatura izuzeta od fiskalizacije, te ističe da je ta profesija Ustavom definisana kao nezavisna i samostalna, koja može biti i besplatna, a u praksi često i naplativa tek nakon dužeg vremena ili nenaplativa. Begović se nada da će se narednih dana pronaći prihvatljivo rešenje. On je naveo da je peticiju, kojom ukazuju da je ovaj zakon neprimenjiv za njih, zasad potpisalo više od 500 advokata i izrazio nadu da će nadležni shvatiti težinu problema i pozvati ih na razgovor kako bi našli najbolje rešenje za obe strane.\nIZUZETI IZ ZAKONA\nČLANOM pet Zakona o fiskalizaciji definisano je ko se ne smatra obvznikom fiskalizacije i u tu grupu spada sedam obveznika. To su oni koji se bave prodajom karata u linijskom putničkom saobraćaju i naplatom prtljaga, prodajom poljoprivrednih proizvoda na pijačnim tezgama, otkupom poljoprivrednih proizvoda od strane obveznika PDV-a kod poljoprivrednih proizvođača. U toj grupi su i univerzalne poštanske delatnosti, bankarstvo i osiguranje, priređivači igara na sreću i prodaja robe u avionima na letovima nacionalnog avio-prevoznika.\nIz Ministarstva finansija navode da, iako se sprovođenje primene zakona priprema dve godine u različitim fazama, određene oblasti poslovanja poslednjih meseci intenzivno vrše pritisak da se odredbe zakona tumače tako da se na njih ne odnose.\n- Ministarstvo je dobilo informacije da se navodno namerava obustavljati rad, iako je svim poreskim obveznicima u Crnoj Gori, osim izuzetaka iz člana 5 ovog zakona, obaveza da registruju svoj promet. Ministarstvo finansija i socijalnog staranja prepoznaje specifičnosti rada određenih profesija, ali ostaje posvećeno primeni zakona i principa vladavine prava u Crnoj Gori. Početkom narednog meseca obaviće se dodatni razgovori o primeni normi ovog zakona - kazala je državna sekretarka u tom resoru Mila Kasalica i istakla da je neophodno svesti na minimum nivo sive ekonomije.\nZakon o fiskalizaciji u prometu proizvoda i usluga važi od početka godine, a izmenama i dopunama Zakona, usvojenim 29. decembra, ostavljena je mogućnost prelaznog perioda do 1. juna za uspostavljanje sistema elektronske fiskalizacije u realnom vremenu.\nProjekat elektronske fiskalizacije, koji podrazumeva fiskalizaciju gotovinskih i bezgotovinskih transakcija putem interneta i u realnom vremenu, ima za cilj suzbijanje sive ekonomije, imajući u vidu značaj urednog plaćanja poreza za obezbeđenje državnog budžeta i finansiranje svih potreba u društvu, ali i sankcionisanja nelojalne konkurencije za opstanak urednih obveznika na crnogorskom tržištu.


Lučani: Vozilo iz Vučićeve kolone u kojem je bio ministar Nedimović završilo u kanalu | Hronika\nVILIJAM VOKER: NISAM IZNENAĐEN VUČIĆEVOM IZJAVOM O RAČKU, OVO NIJE PRVI PUT DA ZVANIČNICI IZ BEOGRADA DAJU TAKVE IZJAVE\nPočetna strana > Hronika > Lučani: Vozilo iz Vučićeve kolone u kojem je bio ministar Nedimović završilo u kanalu\nLučani: Vozilo iz Vučićeve kolone u kojem je bio ministar Nedimović završilo u kanalu\nPrilikom posete predsednika Srbije poplavljenim područjima Srbije, jedno od vozila iz njegove pratnje prevrnulo se i završilo u kanalu, prenosi RINA.\nKako navodi ta agencija, prilikom posete Lučanima i nakon obilaske pekare u Đeraću i poplavljenih domaćinstava u Dljinu kolona sa predsednikom Aleksandrom Vučićem na čelu uputila se ka Guči.\nMeđutim, jedan od automobila iz predsednikove pratnje u kome je, kako je navela RINA, bio ministar poljoprivrede šumarstva i vodoprivrede Branislav Nedimović, sleteo je u kanal. Prema nezvaničnim informacijama agencije RINA, povređenih nema, ali policajci vrše izvlačenje ljudi iz automobila.\nIz kabineta Nedimovića, međutim, negiraju da se on nalazio u tom vozilu.\nVečernje novosti: Sleteo sa puta automobil u kojem je bio ministar Nedimović\nAutomobil u kojem je bio ministar poljoprivrede, šumarstva i vodoprivrede Branislav Nedimović sleteo je sa puta tokom obilaska poplavljenih područja kod Lučana.\nKako je Nedimović potvrdio za "Novosti", nije povređen u udesu.\n(B92, Rina, Večernje novosti)\nVideti još: Vučić u Lučanima o izjavi Danijela Servera: Uvek sam spreman na kompromis, ali ne sme da Srbija izgubi sve, a da ne dobije ništa - taj film neka zaborave; Svi oštećeni objekti u poplavama biće renovirani\n:\tĐorđe Vukadinović: Kakav je sporazum Srbija sklopila sa austrijskom vladom po pitanju migranata – i zašto se čini kao da i vlast i opozicija i mediji migrantsko pitanje guraju pod tepih?\n:\t„Al DŽazira“: Nakon što je Turska sa Libijom potpisala sporazum o razgraničenju koji zahvata i grčke teritorijalne vode - Atina i Ankara na ivici oružanog sukoba\nNSPM:\tNaslovne strane srpske štampe 7. decembra 2019. godine\n:\tSAD: Zbog prijavljene pretnje bombom, hitno evakuisana američka vojna baza na Floridi\n:\tMitropolija crnogorsko-primorska: Oduprimo se ponižavanju Crkve, pozivamo pravoslavni narod da 21. decembra u što većem broju dođe na Crkveni Sabor u Nikšiću na protest\n:\tVilijam Voker: Nisam iznenađen Vučićevom izjavom o Račku, ovo nije prvi put da zvaničnici iz Beograda daju takve izjave\n:\tN1: Dejan Đorđević, navodni kupac Megatrenda tvrdi da je pretučen ispred svoje zgrade na Novom Beogradu\n:\tInsajder: Agencija za finansiranje izvoza odobrila najmanje tri kredita u iznosu od 3,9 miliona evra poljoprivrednom imanju „Jovanjica“


Dr Ćorić: Bolje je da građani odu na vakcinalni punkt nego u bolnicu - Društvo\nCRNA GORA OBEZBIJEDILA 920 HILJADA DOZA VAKCINA\nMinistarstvo zdravlja ne želi da vakcinacija protiv korona virusa bude posljedica pritiska već lična odluka koja proizilazi iz svijesti o očuvanju ličnog i javnog zdravlja navodi se u saopštenju Dr Slađane Ćorić, generalne direktorice Direktorata za zdravstvenu zaštitu u Ministarstvu zdravlja.\n– Ja ću vam, kao dugogodišnji ljekar koji je donedavno radio sa najtežim COVID pacijentima, reći da građani koji su na bolničkom liječenju najviše žale što se nijesu imunizovali na vrijeme. Dok se bore za vazduh koji im je sada luksuz a do juče su svaki dah uzimali zdravo za gotovo, nadaju se da će izaći živi izaći iz bolnice, sami sebi obećavaju da će se čim prije vakcinisati – kazala je Ćorić.\nU predstojećem periodu, konstatovan je pad interesovanja za imunizaciju, te će Ministarstvo zdravlja, u saradnji sa ostalim državnim organima, prvenstveno sa Domom zdravlja, nastojati da terenskim radom pospiješi ovaj proces.\n– U svjetlu razgovora o imunizaciji ali i o trećoj dozi vakcine koja je nedavno preporučena opštoj populaciji ali i ranjivim grupama, treba da budemo svjesni da na tome može da se radi samo ako je država obezbjedila dovoljan broj vakcina – navode.\nOd proljeća 2021. godine do danas, Ministarstvo zdravlja je uspjelo da obezbijedi 920 hiljada doza vakcina, a uskoro stiže još najmanje 100 hiljada doza. U ovom trenutku Crna Gora raspolaže sa preko 375 hiljada doza vakcina. Od toga:\nSinofarm – oko 250 hiljada hiljada\nFajzer – preko 80 hiljada\nSputnik V – 40 hiljada koje su u procesu ispitivanja\nAstra Zeneka – oko pet hiljada\nPodsjećamo da u Crnu Goru, kao donacija Turske, uskoro stiže i 100 hiljada Sinovak vakcina.\nIz Ministarstva navode da je ovo odličan rezultat u procesu nabavke vakcina i da su zadovoljni što građani Crne Gore odavno mogu da biraju kojom vakcinom će se imunizovati protiv korona virusa iako su sve ravnomjerno tretirane.\n– Ovo je prilika da pozovemo i one građane koji su prirodno stekli imunitet da ne odlažu vakcinaciju koja će dodatno ojačati njihov imunitet. Treća doza je njihova rezervna oprema za borbu protiv korona virusa jer nikad ne znate kako i uslijed čega vaš organizam može da otkaže borbu. Tada bi, umjesto vas, vakcina mogla da postigne očekivani rezultat – savladavanje bolesti i ili izlazak iz bolnice.\nPodsjetiću da nije slučajno što su, nažalost, svi mlađi od 40 godina koji su izgubili borbu protiv korona virusa bili nevakcinisani. Još jednom, kao ljekar, molim sve građane da ne oklijevaju i da, dok su na vrijeme, pođu na najbliži vakcinalni punkt kako njihova naredna stanica ne bi bio KCCG ili neka druga bolnica u Crnoj Gori. Imunizacijom, u najvećem broju slučajeva, čak i ako se razbolite, znate da raspolažete jačim imunim sistemom u odnosu na nevakcinisane – zaključila je dr Ćorić.\nTagovi: Ministarstvo zdravljavakcinacija


Odličan koncert Dragane Mirković : Crveni tepih\nFolk diva Dragana Mirković održala je sinoć u Sava centru koncert za pamćenje. U prepunoj sali ovog beogradskog zdanja, među publikom viđene su i folk zvezde Vesna Zmijanac, Jelena Karleuša, Jovana Tipšin, Indira Radić, Violeta Viki Miljković, Ilda Šaulić…\nSa pola sata zakašnjenja, vidno uzbuđena Dragana Mirković izašla je na binu Sava centra i uz taktove pesme „Milo moje, što te nema” započela je dugoočekivani koncert. Verna publika čekala je „luče iz Kasidola”, nekada folk pevačicu broj jedan u Srbiji, punih dvanaest godina da ponovo nastupi u Beogradu.\nUz fantastičnu podršku svojih fanova, Dragana je zatim pevala svoje velike hitove, a najbolje su se primile one pesme iz vremena kada je sarađivala sa „Južnim vetrom”: „Kad bi znao kako čeznem”, „Oprosti što ti smetam”, „Sto ću čuda učiniti”, ali i pesme novijeg datuma.\nGost koncerta Dragane Mirković bio je voditelj i pevač Ivan Plavšić.\nPrihod od sinoćnjeg koncerta Dragana Mirković namenila je u humanitarne svrhe, za pomoć osobama sa invaliditetom kojima će od zarađenog novca biti kupljena kolica, slušni aparati i ostala neophodna pomagala. Suorganizatori koncerta su humanitarne organizacije „Potencijal” i „Veliko srce”.


Džastin i Džesika: Prijatelji sa "povlasticama"\nObjavljeno 10.11.2009 u 21:04\nMnogo je glasina kružilo u poslednje vreme oko Džesike Bil i Džastina Timberlejka. Otkako su raskinuli i dalje se neprestano fotografišu zajedno u romantičnim šetnjama. Nepoznati izvor otkrio je medijima da se par i dalje viđa, ali povremeno, te su sada u stvari prijatelji s “povlasticama”.\nIzvor je dodao: Džastin je bio prilično jasan kad je rekao Džesiki da ne želi biti u ozbiljnoj vezi s njom, jer tako ne može viđati druge ljude. Prema pričama ovo je na početku strašno pogodilo zgodnu Džesiku, ali se na kraju smirila i počela pričati s njim ponovo. To se pre svega isplatilo Džastinu koji je glumicu uverio da se viđaju povremeno bez ikakvih obaveza.\nNavodno je u početku odbijala predloge bivšeg dečka, ali je na kraju popustila jer joj je, otkriva izvor, Džastin previše nedostajao. Lepa Džesika još uvek voli Džastina alion nije spreman za ozbiljnu ljubavnu vezu.\nPRETHODNAMadona ponovo na filmu\nSLEDEĆAEva Longoria pokazala talent za striptiz\nAleksandra Radović će u maju roditi devojčicu


Pajtić: Ekonomski osnažiti žene na selu | Autonomija\nPajtić: Ekonomski osnažiti žene na selu\nIako žene više od polovine stanovništva u Srbiji, muškarci su vlasnici velike većine nepokretnosti\nPredsednik Vlade Vojvodine Bojan Pajtić izjavio je danas da je položaj žena u društvu u Srbiji ispod nivoa koji priliči 21. veku i založio se za ekonomsko osnaživanje žena kao jedan od ključnih preduslova za smanjivanje nasilja nad ženama i uopšte za poboljšanje položaja žena u društvu.\n“Žene su posebno ugrožene u sesoskim sredinama, zbog toga podržavamo ekonomsko osnaživanje žena u ruralnim područjima, kako bismo umanjili problem njihove ekonomske zavisnosti”, rekao je Pajtić na konferenciji “Poslovno povezivanje žena koje žive u ruralnim područjima”.\nPrema njegovim rečima, iako žene više od polovine stanovništva u Srbiji, muškarci su vlasnici velike većine nepokretnosti.\nPotpredsednica Skupštine Vojvodine Ana Tomanova-Makanova založila se za stvaranje snažne mreže žena-preduzetnica i za međusobnu solidarnost među ženama, kako bi unapredile svoj položaj u društvu.\nAmasador Mađarske u Srbiji Oskar Nikovic rekao je da je potrebno raditi na razbijanju tradicionalne patrijarhalne svesti koja postoji u velikom broju društava u svetu.\nProjekat koji je danas predstavljen je prvi projekat u oblasti rodne ravnopravnosti u okviru IPA programa Prekogranične saradnje Mađarska-Srbija, koji je pokrenut sa idejom da se seoskim ženama pruži institucionalna podrška za ekonomsko osnaživanje, kako bi bile prepoznate kao akterke ruralnog razvoja.\nProjekat su realizovali Garancijski fond Vojvodine, Zavod za ravnopravnost polova Vojvodine i Savez udruženja nezaposlenih osoba Bač-Kiškun županije u periodu mart 2013. – februar 2014. godine.


Miloš - Sputnjik Srbija\n15:46 25 Novembar 2020\nOklopni „Miloš“ položio sve testove /foto/\nNa poligonu Centra za ispitivanje naoružanja i vojne opreme „Nikinci” obavljena je poslednju faza ispitivanja pred uvođenje u naoružanje Vojske Srbije višenamenskog oklopnog borbenog vozila pogona 4x4 „Miloš“ koje je, kako je istakao ministar odbrane Aleksandar Vulin, položilo sve testove.\nKiparska vojska prikazala novo oružje nabavljeno iz Srbije (video)\nPovodom 59. godišnjice objavljivanja Deklaracije nezavisnosti Republike Kipar, 1. oktobra, na Dan nezavisnosti ove zemlje, organizovana je vojna parada.\nSrpski „Miloš“ zbog velikog interesovanja ostao u Emiratima na testiranju\nSajam „Umeks 2018“, posvećen besposadnim sistemima i platformama, održan je od 25. do 27. februara u Abu Dabiju, a među izlagačima našli su se Vojnotehnički institut i srpska odbrambena industrija sa razvojnim projektima, među kojima su se izdvojili naoružana besposadna zemaljska platforma „Miloš“ i bespilotni helikopter „Stršljen“.\nStranci žele srpskog „Miloša“ i „Lazara“\nPredsednik Vlade Aleksandar Vučić prisustvovao je prezentaciji oklopnog vozila „Miloš“ u fabrici namenske industrije u Velikoj Plani i ocenio da uz „Miloša“ i „Lazara“ za policiju i vojsku, kao i sa haubicama „Nora“ za VS, naša vojska i policija postaju neuporedivo bolje i modernije opremljene.\n„Bezdušni“ u Beogradu\nFilm će biti posebno interesantan beogradskoj i srpskoj publici, između ostalog i jer se među glavnim glumcima, u ulozi Romana Belkina, našao jedan od najpopularnijih srpskih glumaca mlađe generacije, Miloš Biković.\n15:44 Matić moli Vučića: Ubedite Vidića da dođe i spasi srpski fudbal!


Vučić se ne zalaže ni za EU, ni za vakcinaciju – Veliki Park\nVučić se ne zalaže ni za EU, ni za vakcinaciju\nDemokratska stranka upozorava na činjenicu da vakcinacija protiv virusa KOVID-19 za tri meseca u Srbiji nije dala vidljive rezultate u suzbijanju pandemije. Broj ljudi koji obolevaju i umiru od posledica infekcije korona virusom je i dalje izuzetno velik, a za sad nema ni naznake skorog poboljšanja stanja.\nGlavni krivci za usporavanje vakcinacije i izostanak značajnijeg rezultata u suzbijanju virusa su predsednik Srbije Aleksandar Vučić i njegov režim koji nisu ni sposobni ni iskreno motivisani da organizuju efikasnu borbu protiv epidemije.\nDemokratska stranka ukazuje na to da Vučić prema vakcinaciji ima isti odnos kao i prema Evropskoj uniji. Kao što se na rečima zalaže za članstvo Srbije u Uniji, a u stvarnosti lično podstiče antievropsko raspoloženje u zemlji, tako se samo formalno zalaže za vakcinaciju, dok suštinski koči proces imunizacije i promoviše agresivno antivakserstvo. Besmisleno hapšenje istaknutih boraca protiv vakcine neće predstavljati nikakav podsticaj vakcinaciji, već će nesumnjivo biti u funkciji promocije i stvaranja lažne slike o privedenim kao protivnicima aktuelne vlasti.\nDemokratska stranka ne sumnja u to da će se vođa režima u nekom trenutku teatralno vakcinisati, ali unapred upozorava da njegov igrokaz u Rudnoj Glavi, ili nekom drugom mestu, neće podstaći masovnu imunizaciju. Većina članova i pristalica Srpske napredne stranke se protive vakcinaciji i znaju da Vučić nije ozbiljan i iskren kada poziva građane da prime vakcinu. Isto tako oni koji se protive evropskom putu Srbije istovremeno glasaju za Vučića koji se na rečima zalaže za članstvo naše zemlje u Evropskoj Uniji zato što znaju da Vučić samo glumi evropejstvo. Da bi vakcinacija i ostale mere protiv pandemije dale željene rezultate, neophodno je da borbu protiv kovida povedu medicinski stručnjaci i iskreni zaštitnici opšteg interesa, a da se Aleksandar Vučić, njegov Krizni štab i dvorska svita što pre sklone u stranu.\nCategories:\tDruštvo, Kragujevac, Politika, Srbija, UDARNO-NASLOVNA SLAJDER, Vesti\t/ No Responses / by Milan 3 априла, 2021


\tSamostalni Sindikat Poljoprivrede Srbije | ZAŠTITA NA RADU\nODLUKA O IZMENAMA I DOPUNAMA STATUTA SSPPDIV SRBIJE\nBezbednost i zaštita zdravlja na radu jedno je od osnovnih prava svakog čoveka, jer jedino bezbedan rad, zdrava i bezbedna radna sredina omogućavaju produktivan rad i život. Zadaci bezbednosti i zdravlja na radu nisu samo zaštita zdravlja zaposlenih i očuvanje sredstava za rad, njeni zadaci su, svakako, i povećanje produktivnosti, kvaliteta proizvoda i usluga, motivacije za rad, zadovoljstva zaposlenih i na taj način povećanja kvaliteta života pojedinca i društva u celini.\nKo bolje poznaje opasnosti na radnom mestu, ako to nisu zaposleni? Članovi Odbora za bezbednost i zdravlje, bi trebalo, da uz konsultaciju zaposlenih, prikupe sve opasnosti vezane za radna mesta i da se potrude da Akt o proceni rizika sadrži te opasnosti. Uloga zaposlenog u ostvarivanju bezbednih uslova rada i očuvanju zdravlja je veoma značajna, jer od njegovog ponašanja i primene propisanih mera i sredstava zaštite u velikoj meri zavisi nivo ostvarene zaštite.\nBezbednost i zdravlje na radu spada u red osnovnih socijalnih i sindikalnih prava, pa samim tim i predstavlja jedno od najznačajnijih pitanja kojima se sindikat bavi. Zaposleni, preko svojih sindikalnih predstavnika, moraju uzeti učešće u ostvarivanju bezbednih uslova rada i očuvanju zdravlja, a sindikat mora, ako već nije, reorganizovati svoje redove i odrediti članove koji će se baviti ovom oblašću.


NOVI KONCEPT PROFESIONALNOG USAVRŠAVANJA DRŽAVNIH SLUŽBENIKA\nMinistar pravde i državne uprave u Vladi Republike Srbije Nikola Selaković ocenio je da će reforma javne uprave u Srbiji učiniti da ta oblast bude efikasnija, ekonomičnija i dostupnija građanima i privredi.\nSelaković je na otvaranju 21. konferencije "Mreža institucija i škola za javnu upravu iz srednje i istočne Evrope" na Fakultetu organizacionih nauka, podsetio na to da resorno ministarstvo priprema nacrt nove strategije reforme javne uprave.\nU poređenju sa važećom Strategijom reforme državne uprave, koja je usvojena 2004. godine, nacrt nove strategije ima širi domet jer će uključivati i strateška opredeljenja i reformske aktivnosti u oblasti lokalne samouprave, kao i u oblasti javnih službi i drugih oblika ostvarivanja javnog interesa, objasnio je ministar.\nOn je rekao da se u fazi javne rasprave nalazi i Nacrt zakona o opštem upravnom postupku, čiji je glavni cilj da pojednostavi i ubrza upravni postupak, i na taj način omogući građanima i privrednim subjektima da lakše ostvare i zaštite svoja prava i interese.\nSelaković je ukazao na to da pomenuti dokument uvodi u domaće pravo pravni institut upravnog ugovora, čiji je cilj omogućavanje veće fleksibilnosti u radu javne uprave i davanje javnoj upravi pravnih instrumenata za rad koji su bolje prilagođeni poslovnom okruženju.\nTakođe, kako je dodao, nacrt uvodi i načelo legitimnih očekivanja stranaka, a organe uprave obavezuje na to da ne zahtevaju od stranaka podatke i isprave koji se nalaze u dostupnim javnim evidencijama, već da ih sami pribave.\nSelaković je naveo da je resorno ministarstvo uključeno u izradu novog koncepta profesionalnog usavršavanja državnih službenika kroz Nacionalni centar za obuku, kao i da je preduzelo mere za uspostavljanje centralnog registra građana i uvođenje kancelarija za brze odgovore.\nPokrovitelj konferencije, koju organizuje Fakultet organizacionih nauka, je Ministarstvo pravde i državne uprave.\nCentralna tema skupa, koji ima za cilj razmenu znanja i iskustava o aktuelnim pitanjima u oblasti javne uprave, novog javnog menadžmenta, elektronske uprave i javnih službi, jeste "Regionalizam i interregionalna saradnja".\nKonferenciji, koja traje do 18. maja, prisustvuje 227 učesnika iz Slovačke, Slovenije, Austrije, Rusije, Velike Britanije, Sjedinjenih Američkih Država, Avganistana, Pakistana, Azerbejdžana i drugih zemalja.\nIzvor: Press služba Vlade Republike Srbije, 16.5.2013.


FENOMENALNO OTKRIĆE U EGIPTU: Pronađen hram drevne kraljice i papirus sa 8 130\nPorodična palata, Foto: Youtube/Printscreen\n23.01.2019. 14:12h 23.01.2019. 14:12h\nAustrijska policija je u utorak dobila prijavu da je Magdolna Terezija Otrubaj (88) oteta u Ajzenštatu, a radi se o majci generalnog direktora kompanije Esterhazi, povezane sa čuvenom austrijsko-mađarskom plemićkom porodicom. Međutim, žena se danas pojavila u kući svoje ćerke u Tirolu, nepovređena.\nPretpostavlja se da se iza "otmice" krije staričina želja da ode u Švajcarsku ili porodični sukobi.\nPrema navodima policije, Magdolna Terezija Otrubaj je bila sa medicinskom sestrom napolju, kada su se pored njih zaustavila dva crna automobila. Sestra je gurnuta u stranu, dok je starica uvučena u kola. Medicinska sestra je odmah obavestila policiju, koja se dala u potragu.\nIncident je izazvao veliku policijsku operaciju u malom gradu u blizini mađarske granice. Međutim, pojavile su se mnoge pojedinosti koje javnosti nisu jasne.\nMediji prenose da je starica dobrovoljno ušla u kola i da nije bilo nikakve prisile, a od samog incidenta do poziva policiji prošlo je 50 minuta. Kako se navodi, sin Stefan nije znao za majčine želje za putovanjem. Sada se postavlja i pitanje ko će platiti ovu opsežnu policijsku akciju u koju je bilo uključeno 100 ljudi.\nOtrubaj je majka Stefana Otrubaija, člana porodice Esterhazi, mađarskih plemića čije je glavno sedište bilo grad Ajzenštat u današnjoj Austriji.\nStefan Otrubaj je direktor fondacije Esterhazi, koja upravlja imovinom porodice\nOvo nije prvi put da se članovi imućne porodice sukobljavaju. Imovina princeze Melinde Esterhazi je 2006. godine procenjena na 2,3 milijarde dolara. Princeza je 2002. godine poverila upravu nećaku Stefanu Otrubaju, a ova odluka dovela je do unutrašnjih porodičnih sukoba. Kako navode austrijski mediji, rođaci iz Bavarske tvrde da im godinama nije bilo dozvoljeno da posete Melindu i da je bila zatvorena protiv svoje volje.\nAustrijaporodica EsterhaziMagdolna Terezija OtrubajStefan Otrubajpolicijaotmicakidnapovanjeplemići\nFENOMENALNO OTKRIĆE U EGIPTU: Pronađen hram drevne kraljice i papirus sa ČINIMA koje vode kroz podzemni svet (FOTO, VIDEO) 8 130


Tijana Dapčević: Porodični predah na Staroj planini – Hello! magazin DEV\nTijana Dapčević: Porodični predah na Staroj planini\nPosle uspešnog pozorišnog debija u ulozi Bose na premijeri komedije “Pukla bruka”, Tijana Dapčević napravila je predah na jednoj od naših najlepših planina. Poznata pevačica provela je praznike i odmarala se u hotelu Falkensteiner zajedno sa porodicom, suprugom Milanom i sinom Vukom, koji su posebno uživali u vožnji brdskim biciklima.\n– Ove godine smo odlučili da slobodno vreme provedemo u prirodi daleko od Beograda, a osoblje hotela se pobrinulo za pravi ugođaj i sve vreme smo se osećali kao kod kuće. U hotelu nismo imali vremena za gledanje televizije ili igranje video-igrica, već smo uživajući u čistom vazduhu i vožnji biciklima po planinskim stazama proveli kvalitetno vreme zajedno – kaže mlada mama.\nTijana se sa suprugom tokom dana opuštala i u spa centru i na antistres masažama, dok se njenom četvorogodišnjem sinu Vuku najviše svidelo igranje u kreativnom prostoru za mališane.\n– Zbog dugotrajnih priprema za pozorišnu premijeru nisam imala vremena koje bih posvetila sebi. Uživam u aktivnom odmoru i zato su mi plivanje i vežbanje u teretani veoma prijali. Mnogo mi je drago što se Vuk lepo proveo, jer mu je dan bio ispunjen igrom u prelepoj prirodi – dodaje Tijana.\nTijana Dapčević: Upornošću do cilja\nTijana Dapčević postala tetka: Tamara Todeska na svet donela ćerkicu Hanu\nTijana Dapčević snimila duet sa grupom “Kal”


NOVI PROBLEMI ZA REAL MADRID: Novi kiks u prvenstvu Španije uz povredu jednog od najboljih igrača tima - Fudbal\nJovan Dević 29.11.2020., 11:22\nFudbaleri Reala iz Madrida poraženi su u 11. kolu na svome terenu od ekipe Alavesa rezultatom 2:1\nAlaves je poveo iz penala u 5. minuti golom Pereza, a ekipa Alavesa duplirala je svoju prednost golom u 49. minuti meča, a strelac je bio Hoselu. Do kraja meča Real je uspeo samo da smanji prednost golom u 86.minuti, a strelac jedinog gola domaćeg tima bio je Kazemiro.\nOvo je Realu treća vezana utakmica bez trijumfa u prvenstvu Španije, a trenutno su četvrti na tabeli sa 17 bodova, šest manje od vodećih Atletika iz Madrida i Real Sosijedada.\nLuka Jović nije igrao na ovom meču, jer se još nije oporavio od korona virusa.\nReal loše igra u prvenstvu, a na još veću nesreću opet se povređuje Eden Azar. On je napustio meč protiv Alavesa u 30. minuti, a ovo je sedmi put da se povredio od kako je stigao u Real Madrid iz Čelzija leta 2019. godine za 160 miliona eura.\nBelgijanac nije u dobrom fizičkom stanju i ne može da izdrži ovaj tempo igre, a ne smemo zaboraviti da je on glavni krivac za to, jer je sebi tokom leta dozvolio da dobije višak kilograma i bude nespreman na startu sezone. Od kako je došao u Real Madrid i postao njihov član, ovo mu je 229. dan da je povređen.\nU ponedeljak će biti poznata ozbiljnost njegove povrede, najverovatnije je u pitanju mišić i neće biti spreman za gostovanje ekipi Šahtjora u Ligi Šampiona koja će se odigrati u utorak. To je utakmica koja bi mogla da bude odlučujuća za plasman u osminu finala.\nAlavesEden AzarLa LigaReal Madrid\nPrethodna vest COVID-19 NAPRAVIO HAOS U TURSKOM KLUBU: Zaraženo je 29 fudbalera , a najgore je prošao bivši fudbaler Partizana!\nSledeća vest TRENER JE SVESTAN DA OVAKO NE MOŽE U LIGI ŠAMPIONA: ‘Obično branim svoj tim, ali sada to nije moguće! Ne možemo da igramo bez ikakve želje’


Rusija za razgovare sa SAD-om o antiraketnoj odbrani - Klix.ba\nRusija za razgovare sa SAD-om o antiraketnoj odbrani\n16.11.2008. u 16:59\nRusija je spremna da razgovara sa Sjedinjenim Američkim Državama o postojećim globalnim programima antiraketne odbrane, rekao je u Washingtonu predsjednik Dmitrij Medvedev, javio je Reuters.\nPredsjednik Medvedev je u subotu uvečer istovremeno rekao da se Rusija nada da će administracija novoizabranog američkog predsjednika Baracka Obame dovesti do poboljšanja odnosa između dvije države.\n"Nećemo učiniti ništa, sve dok Amerika ne načini prvi korak", rekao je Medvedev povodom svoje ranije izjave da će Rusija odgovoriti na plan SAD-a da u Poljskoj i Češkoj postave dijelove svog antiraketnog štita.\n"Mislim da imamo šanse da riješimo probleme tako što ćemo se dogovoriti o globalnom antiraketnom sistemu ili, kao najmanje što možemo da učinimo, tako što ćemo pronaći rješenje o postojećim programima, čime bi Ruska Federacija bila zadovoljna", dodao je predsjednik Medvedev.\n"Odnosima između SAD-a i Rusije nedostaje potrebno uzajamno povjerenje. Polažemo nade da će se to povjerenje obnoviti dolaskom nove američke administracije", rekao je Medvedev u vašingtonskom Vijeću za vanjske poslove.\nBritanska novinska agencija je ove izjave Medvedeva protumačila kao nagovještaj popuštanja u ruskom suprotstavljanju američkim planovima za postavljanje raketnog štita u Istočnoj Evropi.\nRuski predsjednik boravio je u Washingtonu na samitu grupe G-20, kojim je predsjedavao odlazeći američki predsjednik George Bush, koji mjesto šefa Bijele kuće napušta 20. januara.


Miroslav Lajčak, specijalni predstavnik Evropske unije za dijalog između Beograda i Prištine, kaže da ponovo postoji američko-evropsko jedinstvo o diplomatskim ciljevima, nakon „zabune“ koju je unela inicijativa Ričarda Grenela, specijalnog izaslanika Donalda Trampa. Vašington govori o sveobuhvatnom sporazumu koji je fokusiran na međusobno priznanje, a Pariz o sveobuhvatnom, pravno obavezujućem sporazumu. Iako evropski predstavnici koriste manje jasnu formulaciju, smisao je isti – da Beograd prizna Kosovo – a „nagrada“ ostaje sve maglovitije „obećanje integracije“.\nMakron, foto: Jacques Paquier, CC BY 2.0/ Biden/foto: Gage Skidmore /Merkel: Armin Kübelbeck, CC BY-SA 3.0, via Wikimedia Commons\nAna Otašević | Demostat | Beograd 19. Feb 2021 | Analize\nSjedinjene Američke Države od Beograda traže „sveobuhvatni sporazum o normalizaciji sa Kosovom, fokusiran na međusobno priznanje“, poručio je novi američki predsednik Džozef Bajden u čestitki predsedniku Aleksandru Vučiću za Dan državnosti Srbije. „Mi razumemo da je to nova američka politika. Bilo je pokušaja da se taj termin nametne (…) kao konačno rešenje u Vašingtonu“, rekao je Vučić, misleći na sporazum koji je u septembru izdejstvovala administracija Donalda Trampa.\nU sličnom duhu Francuska očekuje „sveobuhvatni, konačni i pravno obavezujući sporazum“, kako je glasio odgovor iz Ke d’Orseja na naše pitanje da li je u poseti predsednika Srbije Parizu početkom meseca bilo reči o novim rešenjima za odnose Beograda i Prištine. Izostalo je „međusobno priznanje“, zato što Evropska unija nema jedinstvenu poziciju o tome - pet zemalja ne priznaje Kosovo kao državu. Svima je, ipak, jasno da je to cilj dijaloga između Beograda i Prištine koji se odvija od 2011. godine uz evropsko posredovanja.\nMakron se prošle godine lično uključio u ovu diplomatsku inicijativu, zajedno sa nemačkom kancelarkom Angelom Merkel, što se ne kosi sa mandatom specijalnog predstavnika Evropske unije za dijalog između Beograda i Prištine, slovačkog diplomate Miroslava Lajčaka. Za Pariz i Berlin je to diplomatski test koji treba da pokaže jedinstvo i snagu EU u pitanjima spoljne politike i bezbednosti.\nU intervjuu Mondu 27. januara Lajčak je rekao da ponovo postoji američko-evropsko jedinstvo u pristupu Balkanu, nakon „zabune“ koju je unela inicijativa Ričarda Grenela, specijalnog izaslanika Donalda Trampa. Ovaj pokušaj da se iznudi rešenje završio se neobičnim Vašingtonskim sporazumom koji je svaka strana potpisala zasebno i čiji je ishod da je Izrael priznao Kosovo. Pola godine kasnije, Tramp i Grenel su otišli sa političke scene, a sa njima je pala u senku i njihova inicijativa. Slovački diplomata je govorio o „podudaranju“ stavova sa novom američkom administracijom kada je reč o političkim ciljevima posredovanja u dijalogu. Oni koji vode američku diplomatiju „imaju predistoriju (angažovanja), imaju pamćenje. Osećaju da imaju istorijsku odgovornost zbog političkog i ljudskog ulaganja njihove zemlje u ovaj region. Naročito mislim na Entonija Blinkena (državnog sekretara) i Viktoriju Nuland (podsekretara zaduženog za politička pitanja). Sarađivali smo sa njima ranije, poznati su nam njihovi stavovi“, rekao je Lajčak Mondu.\nPariz/Foto: Yann Caradec from Paris, France, CC BY-SA 2.0, via Wikimedia Commons\nRat je posao\nBlinken je dugogodišnji Bajdenov spoljnopolitički savetnik, bivši saradnik Bila Klintona i drugi čovek američke diplomatije u vreme Baraka Obame, jedan od najvećih zagovornika američkog intervencionizma u svetu. Njegova namera je da obnovi odnose sa evropskim saveznicima kako bi se „suprotstavili pretnjama koje dolaze od Rusije, Irana i Severne Koreje“. Uoči stupanja na dužnost državnog sekretara pred Senatom je izjavio da „ima stvari koje možemo da učinimo da pomognemo napretku Kosova, kao i Srbiji da ide napred“.\nViktoria Nuland se „proslavila“ 2014. godine besnom opaskom „Je*eš Evropsku uniju“ u telefonskom razgovoru sa ambasadorom SAD u Kijevu koji su objavili Rusi, nezadovoljna što Evropska unija ne sledi strategiju Vašingtona u Ukrajini (Merkel je njen istup nazvala „nedopustivim“). Nulandova spada među najratobornije neokonzervativce u američkoj diplomatiji. Bila je spoljnopolitički savetnik Dika Čejnija, zamenika predsednika Džordža Buša, u vreme invazije na Irak i ambasador SAD u sedištu NATO-a u Briselu, gde je radila na lobiranju Evropljana da podrže američku okupaciju Avganistana. Kritikovala je Trampov izolacionizam u intervjuu Vašington postu 2018. godine: „Kada se povučemo i kažemo svaka nacija za sebe, otvaramo vrata zemljama koje su nezadovoljne svojim teritorijalnim položajem i uticajem u međunarodnom sistemu – ili unutar samog sistema“. Nulandova je u savetu Nacionalnog fonda za demokratiju (NED), organizacije za širenje spoljnopolitičkog uticaja koju finansira američki Senat i savetnik u Olbrajt stonbridž grupi, kompaniji za „strateško savetovanje i ekonomsku diplomatiju“ na čijem je čelu Madlen Olbrajt, bivša američka državna sekretarka (među brojnim savetnicima je i Joška Fišer, bivši nemački ministar spoljnih poslova, koji je i član odbora Međunarodne krizne grupe i Evropskog saveta za međunarodne odnose). Olbrajtova je jedan u nizu američkih diplomata iz Klintonove administracije koji su učestvovali u bombardovanju Jugoslavije ‘99, da bi se potom vratili na Kosovo da prave poslove sa lokalnim vlastima koje su privatizovale i prodavale državnu imovinu. Olbrajtova je bila zainteresovana za poštu i telekomunikacije (PTK), pošto je njena kompanija već imala udeo u privatnoj kompaniji za telekomunikacije sa Kosova, IPKO, o čemu je pisao Njujork tajms 2012. godine. Bivša američka državna sekretarka je 2004. godine postala specijalni savetnik prvog čoveka ove kompanije, Akana Ismailija, koji je kasnije imenovan za ambasadora Kosova u Sjedinjenim državama. Političare i diplomate iz Klintonove ere koji su ponovo na sceni za Kosovo vezuju privatni interesi, biznis i političke ambicije.\nSlovački diplomata je u inervjuu Mondu želeo da odagna sumnju u jedinstvenu politiku Evropske unije kada je reč o Kosovu. „Potpisali smo sporazum o stabilizaciji i asocijaciji sa Kosovom, nijedna država članica nije stavila veto ili se usprotivila, niko ne dovodi u pitanje ideju evropske budućnosti ovih zemalja. Stav pet članica (Španije, Grčke, Kipra, Slovačke i Rumunije) iz 2008. godine formulisan je u trenutku kada je proglašena nezavisnost Kosova. Sada oni budno prate pravac u kome se dijalog odvija. Normalizacija sa Srbijom će otvoriti put (normalizaciji) odnosa između Kosova i ovih zemalja“, kaže slovački diplomata, čija zemlja je jedna od pet članica Evropske unije koje nisu priznale Kosovo.\nMiroslav Lajčak/foto: The Official CTBTO Photostream, CC BY 2.0, via Wikimedia Commons\nLajčak je rekao da je proces „normalizacije“ definisan na video konferenciji 10. jula, na kojoj su pored njega učestvovali francuski predsednik i nemačka kancelarka, srpski predsednik, kosovski premijer Abdulah Hoti i visoki predstavnik Evropske unije, Žozep Borel. „Dogovorili smo se sa Prištinom i Beogradom da nećemo više da se bavimo tehničkim pregovorima, već postizanjem sveobuhvatnog i obavezujućeg sporazuma. (…) Dve strane tačno znaju o čemu se pregovara (…) Ali ništa nije rešeno dokle god nije rešeno“, odgovorio je.\nOva nova mantra navodi na zaključak da postoji prostor, iako veoma sužen, za „nova“ rešenja. Za Vučića je to rešenje koje će da onemogući da „oni dobiju sve, a mi da ne dobijemo ništa“. Predsednik Srbije ne dovodi u pitanje ishod „dijaloga“ koji je unapred određen, a to je međusobno priznanje, već način na koji se do toga dolazi. Jedino „novo rešenje“ za koje je javnost saznala pre dve godine je „razmena teritorija“, sever Kosova za Preševsku dolinu, o čemu je Vučić tajno pregovarao sa Hašimom Tačijem. Ova ideja, za koju je u prvom trenutku našao sagovornike među evropskim i američkim političarima, ubrzo je odbačena, najviše zahvaljujući protivljenju Nemačke, ali i negodovanju koje je izazvala u regionu. Lajčak je za Mond rekao da je to „veoma opasna ideja“. „Evropska unija je uložila neverovatnu količinu novca, ljudskih resursa, političke energije u ‘evropeizaciju’ balkanskih zemalja, kako bi ih uključila u evropsku porodicu. To podrazumeva multietnička demokratska društva. Ponovno određivanje granica po etničkim linijama bi bilo protivno ovom idealu“, objasnio je.\nNa pitanje šta dobija Srbija na kraju ovog procesa, rekao je da je to „obećanje integracije, ukoliko se ispune kriterijumi i sprovedu neophodne reforme. „Kosovo i Srbija znaju da je normalizacija preduslov“, ponovio je. „Obećanje integracija“ deluje sve manje uverljivo, iako Lajčak kaže da „niko nije rekao da treba da promenimo krajnji cilj naše politike prema Balkanu“.\nPerspektiva ulaska Srbije u Evropsku je sve dalja, ne samo zbog Makronovog stava da prvo treba reformisati uniju, pa tek onda razmišljati o daljem širenju, već i zbog pandemije kovida 19, koja je produbila političku krizu. Ekonomska recesija, zastoj u radu institucija, pogoršavanje socijalne klime, sve to utiče na produbljivanje neizvesnosti uoči ključnih izbora u Nemačkoj i Francuskoj (izbori za Bundestag koji će označiti kraj ere Angele Merkel su u septembru, a predsednički izbori u Francuskoj u aprilu naredne godine) i dodatno usporava pregovore. Tema daljeg širenja je izuzetno nepopularna u javnom mnjenju, što utiče na političke odluke, pokazuje istraživanje koje je početkom februara objavila Fondacija Žan Žores (autori istraživanja su Sebastijan Grikur i Srđan Cvijić), po kome je 58 odsto Francuza protiv ulaska Zapadnog Balkana u Evropsku uniju. Veliki broj Francuza veruje da je proširenje EU otišlo suviše daleko i da ugrožava njeno jedinstvo. Glavni razlog nije kulturološki, već ekonomski, jer se u uslovima recesije plaše da će biti manje posla za njih zbog konkurencije sa istoka Evrope. Razlog je i nepoverenje u Evropsku uniju - Francuzi ne veruju da Evropska unija može da se izbori sa unutrašnjim problemima i uključi nove članice.\nVeto koji je Francuska stavila Severnoj Makedoniji i Albaniji 2019. godine na pregovore o pristupanju EU, posledica je izbornih kalkulacija i namere državnog vrha da se dodvori desničarskom glasačkom telu, pokazuje istraživanje. U Francuskoj je 2005. godine iz istih razloga usvojen ustavni amandman koji predviđa da se o svakom budućem širenju Evropske unije odlučuje na referendumu (ova odredba i dalje stoji u Ustavu). Istraživanje, međutim, pokazuje da Francuska podrška zemljama Zapadnog Balkana ka evropskom članstvu nema uticaja na izborne rezultate.\nUprkos nepopularnosti ideje o daljem širenju, geopolitički razlozi utiču da se ne odustane od evropske perspektive Zapadnog Balkana. Mišljenje ispitanika se menja kada im se pokažu geopolitičke mape – ulazak novih članica u EU se u tom slučaju posmatra kao nešto što bi osnažilo region, Francusku i čitavu Evropu. Evropljani zaziru od kineskog, ruskog i turskog uticaja na Balkanu. Na pitanje šta misli o sve snažnijem uticaju Kine na Balkanu, Lajčak kaže da je to geopolitička realnost, ali da „nema razloga za nervozu dokle god je evropska perspektiva snažna, jasna i opipljiva. Niko ne može da premaši našu ponudu“.


ODRŽANA 3. SEDNICA SKUPŠTINE OPŠTINE APATIN\nDanas je održana 3. sednica Skupštine opštine Apatin. U izuzetno mirnoj i tolerantnoj atmosferi, odbornici su za svega sat i po vremena usvojili 17 tačaka dnevnog reda.\nU prvom planu i ovom prilikom su bile finansije, pa je tako usvojena I odluka, odnosno odluka izveštaj o izvršenju opštinskog budžeta za period januar-jun ove godine. U izveštaju, koji je podnela Sonja Tepavac, rukovodilac Odeljenja za privredu i finansije je navedeno da su u ovom periodu ostvareni ukupni prihodi i primanja u iznosu 512.370.901 dinar, što predstavlja 61 odsto u odnosu na plan:Ukupni rashodi i izdaci budžeta u periodu januar-jun iznose 510.114.685 dinara, ili 61,6 odsto od planiranog iznosa. U njihovoj strukturi najveći procenat učešća, sa 33,17 odsto imaju rashodi iz kojih se sredstva izdvajaju za održavanje puteva i komunalnu izgradnju, posredstvom Direkcije za izgradnju.\nIako se proteklih dana u javnosti polemisalo o opravdanosti odluke o brisanju zaštite sa Spomenika prirode grupe hrastova lužnjaka kod “Jelenskog ostrva”, kao i hrasta lužnjaka u šumi Kurjačica, ni vlast ni opozicija na današnjoj sednici nisu imali komentar prilikom usvajanja ove odluke, koju je obrazložio Nikola Marčeta, načelnik komunalne inspekcije:Odbornici su usvojili i predlog Odluke o izmenama i dopunama Odluke o stipendiranju studenata. Prema ovoj odluci studenti ostvaruju pravo na opštinsku stipendiju, pod uslovom da redovno upisuju sledeću školsku godinu. Odluka je dopunjena stavom, kojim se uređuje obaveza da su studenti, koji su ostvarili pravo na stipendiranje, dužni da najkasnije do 15. novembra dostave dokaz o upisanoj narednoj školskoj godini, jer u suprotnom gube pravo na stipendiranje.\nBez polemičnih tonova usvojen je i predlog Odluke po kojoj će svoje funkcije profesionalno obavljati predsednik apatinske opštine i njegov zamenik, zatim potpredsednik Skupštine i sekretar SO Apatin, dok će predsednik Skupštine svoju funkciju obavljati volonterski do momenta isteka, ili prestanka mandata.\nUmesto Željka Vučetića i Miloša Đerića sa izborne liste liste dr Živorad Smiljanić-SPS-PUPS, koji su podneli ostavke na odborničke mandate, verifikovani su mandati Veri Milentijević i Stevanu Papu, koji su dali svečanu izjavu.\nOdbornici su dali saglasnosti na novi cenovnik mesečnih karata za đake i radnike koji koriste usluge “Apatintransa”. Cene su povećane za 10 odsto, što je obrazloženo, povećanjem cena goriva i ostalih činilaca koji utiču na troškove poslovanja.\nNa sednici je usvojen izveštaj o radu, kao i godišnji plan rada Predškolske ustanove “Pčelica”, kao i izmene i dopune odluke o organizaciji i sistematizaciji poslova u Javnom preduzeću Direkcija za izgradnju.


VIŠKOVIĆ PORUČIO “Zanatlijama ćemo omogućiti BOLJE USLOVE rada u vremenu epidemije” - Zvornicki.ba\nVIŠKOVIĆ PORUČIO “Zanatlijama ćemo omogućiti BOLJE USLOVE rada u vremenu epidemije”\nPremijer Republike Srpske Radovan Višković izjavio je danas da će Vlada nastaviti uspješnu saradnju sa predstavnicima republičke Zanatsko-preduzetničke komore.\nOn je najavio da će uskoro biti održan njihov sastanak sa ljudima iz relevantnih institucija s ciljem da im se omoguće što bolji uslovi rada u vremenu epidemije virusa korona.\nVišković je rekao novinarima u Banjaluci da su sve zanatlije, koje redovno i zakonski ispunjavaju svoje obaveze prema državi, važne za Srpsku, pa makar zapošljavali jednog radnika.\n– I to u smislu se svi zajedno borimo protiv sive ekonomije i da što više legalno radimo, čime jačamo Srpsku, njene institucije i budžete – naglasio je Višković.\n– I oni imaju pravo da dobiju garanciju Garantnog fonda na koju Srpska garantuje 70 odsto kredita. Dakle, taj iznos je sa ranijih 30.000 KM povećan na 50.000 KM i to je dobra pomoć tim ljudima da što lakše prevaziđu probleme koje je donio virus korona – rekao je Višković nakon sastanka sa predstavnicima Zanatsko-preduzetničke komore koja okuplja 21.800 zanatlija u Srpskoj.\n– Cilj je sada da se zadrži privredna aktivnost i da ne bude zatvaranja naših radnji. Mislim da ćemo u tome uspjeti uz podršku koju imamo od premijera i Vlade – poručili su iz ove komore.\nOni su naveli da i zanatlije treba da zajedno sa svima ravnopravno podnesu teret epidemije virusa korona koja pogađa sve privrednike, kako bi se problem za kovidom 19 zajednički prevazišao i prebrodio.\nNakon sastanka Viškovića i zanatlija ranije je saopšteno da su mjerama Vlade bili obuhvaćeni i mali privrednici, zanatlije u mjesecima kada im je zbog pandemije virusa korona bio zabranjen rad odlukama Republičkog štaba za vanredne situacije. Podrška se ogledala u uplatama poreza i doprinosa, kao i najniže plate za radnike u ovim djelatnosti


I. M. - 26.04.2007 -\nJovana P 15 godina\nLjudi koji dozvoljavaju da im okolina kreira život i izbor partnera ne zaslužuju ništa bolje od te iste sredine. Kada je ljubav prava, ostale stvari su sporedne. Ljubav je nešto najlepše što može nekome da se desi! Članak je lep.\nJovana Vasiljević 15 godina\nGledajući realno, niko na svetu nije savršen, i ne postoje bića koja zavređuju više pažnje od drugih!\nVojkan Petrović 15 godina\nZa mene je važno da je čovek iskren, pošten i karakteran, a nebitni su njegovi fizički nedostaci.


Oko 281 milion ljudi u statusu migranta tokom 2020.\nTanjug 18. decembra 2021. 07:15\nŽENEVA 18. decembra (Tanjug) – U svetu i u Srbiji danas se obeležava Međunarodni dan migranata, a 2020. godine više od 280 miliona osoba bilo je sa statusom međunarodnog migranta, što predstavlja 3,6 odsto svetske populacije, prema Međunarodnoj organizaciji za migracije (IOM).\nMeđunarodni dan migranata obeležava se 18. decembra odlukom Generalne skupštine Ujedinjenih nacija od 2000. godine i posledica je velikog i rastućeg broja migranata u svetu.\nPovodom Međunarodnog dana migranata Komesar za izbeglice i migrante u Srbiji Vladimir Cucić predstavio je najnovije podatke Komesarijata, prema kojima u 13 prihvatnih i centara za azil boravi blizu 4.600 migranata, od kojih 322 dece. Među migrantima sa Bliskog Istoka koji su u tranzitu u Srbiji ima sve manje porodica i žena sa decom, a više od polovine migranata u našu zemlju je došlo iz Avganistana i Sirije, dok je svaki deseti iz Bangladeša ili Pakistana, izjavio je Cucić.\nPredsedavajući ad hok komiteta za migracije i potpredsednik Parlamentarne skupštine OEBS Kristian Vigenin pozvao je na unapređenje međunarodne saradnje u oblasti migracija, kao i na uspostavljanje ravnoteže između suverenog prava država da štite svoje nacionalne granice i poštovanja ljudskog života.\n„U mnogim oblastima u regionu OEBS-a, deca, žene i muškarci se sele napred-nazad preko granica, uz potpuno nepoštovanje njihovih osnovnih ljudskih prava“, poručio je Vigenin u saopštenju uoči Međunarodnog dana migranata koji se sutra obeležava.\nMeđunarodni dan migranata ove godine se obeležava 70 godina nakon briselske konferencije koja je dovela do osnivanja organizacije koja je od 1989. godine preimenovana Međunarodnu organizaciju za migracije.\nOsnovana 1951. godine, Međunarodna organizacija za migracije (IOM) je vodeća međuvladina organizacija u oblasti migracija.\nIOM trenutno ima 162 države članice i devet sa statusom posmatrača, kao i kancelarije u preko 100 zemalja.


Tramp brani svog saradnika u istrazi o Rusiji\nBivši saradnik Donalda Trampa u kampanji Karter Pejdž govori na konferenciji za novinare u prostorijama novinske agencije RIA Novosti u Moskvi (arhivska fotografija)\nAmerički predsednik Donald Tramp ponovo je kritikovao kongresnu istragu o vezama svojih saradnika sa Rusijom - tvrdi da demokrate blokiraju svedočenje jednog od njegovih bivših saradnka Kartera Pejdža.\nTramp je na Tviteru situaciju opisao kao “Lov na veštice”. Ipak nije izneo nikakve dokaze za to da demokrate u Predstavničnom domu Kongresa ne žele da Karter Pejdž svedoči, jer bi, tvrdi Tramp, svedočio u njegovu korist. Predsednik kaže da Pejdž želi da dokaže da su tvrdnje njegovim vezama sa Rusijom koje su izneli bivši direktor FBI-a Džejms Komi I bivši direktor CIA-e Džon Brenan – lažne.\nPejdž, inače biznismen i konsultant za energetiku, poslao je pismo Odboru za obaveštajna pitanja Predstavničkog doma u kojem je naveo da mu je rečeno da možda neće skoro imati priliku da svedoči, ali da je on voljan da to uradi javno. Istovremeno je optužio Komija, Baraka Obamu, Hilari Klinton i američke medije da šire “nemilosrdne laži o njemu.”\nInače, Trampova odbrana Pejdža dešava se istovremeno sa pristankom njegovog bivšeg savetnika Majkla Flina da Odboru za obaveštajna pitanja u Senatu preda dokumenta vezana za istragu o Rusiji, što je prvobitno odbio.\nOdbor za obaveštajna pitanja u Senatu vodi zasebnu istragu o vezama Trampovih saradnika I Rusije – u kojoj je na razgovor pozvan I Trampov lični advokat Majkl Koen. On je, međutim, odbio poziv uz obrazloženje da je zahtev “preopširan” I da nije u stanju da na njega odgovori.


Hakeri objavili podatke o pacijentima koji su preležali koronavirus - Biznis i Finansije\nHome\tVesti\tHakeri objavili podatke o pacijentima koji su preležali koronavirus\nHakeri objavili podatke o pacijentima koji su preležali koronavirus\nPojedini hakeri su objavili da tokom pandemije neće napadati zdravstvene i druge institucije koje se bore protiv korona virusa. Ali, izgleda da nisu to stvarno mislili.\nNaime, hakeri iz hakerske grupe Maze su pre desetak dana upali u sistem britanskog istraživačkog centra Hammersmith Medicines Research Ltd koji radi na vakcini za virus. Pošto je kompanija odbila da plati iznos koji su tražili, danas su počeli da objavljuju njene podatke iz istraživanja.\nOvi podaci podrazumevaju i lične informacije o hiljadama pacijenata, kao i razne medicinske upitnike, kopije pasoša i vozačkih dozvola i kartica za zdravstveno osiguranje.\nDa podsetimo, hakerska grupa Maze je pre samo nekoliko dana objavila da će se solidarisati sa zdravstvenim institucijama tokom pandemije. Drugim rečima, da neće napadati zdravstvene ustanove dok se ne pronađe rešenje za usporavanje širenja virusa. Obećanje je uspelo da se održi samo tri dana.\nU tom obećanju je pisalo i da napada neće biti pošteđene jedino “zle farmaceutske kuće” koje se bogate na bolesti. No, ovaj istraživački centar nije farmaceutska kuća i nije imao novca za otkup pomenutih podataka. Šta više, njegovo rukovodstvo je saopštilo medijimma da će pre bankrotirati nego platiti “otkup podataka tim ljudima”.


Ukrajinska kompanija "Naftogas" namerava da tražži od ruske kompanije "Gasprom" više od 11 milijardi dolara. To bi bila nadoknada za mogući prekid tranzita ruskog gasa, saopštio je izvršni direktor ukrajinske kompanije Jurij Vitrenko.\n“China National Chemical Engineering Group” (CNCEC) i ruski “Rus Gas Dobycha” potpisali sporazum vredan preko 13 milijardi dolara o gradnji petrohemijske fabrike.\nU Britaniji prvi put u istoriji više struje iz obnovljivih izvora nego iz fosilna goriva\nU proteklom kvartalu obnovljivi izvori energije dali su više struje britanskim domovima i preduzećima nego fosilna goriva po prvi put u istoriji.\nOtvoren najveći vetropark na Zapadnom Balkanu\nNajveći vetropark na Zapadnom Balkanu "Čibuk 1" svečano je otvoren u Mramorku kod Kovina. Investicija je vredna 300 miliona evra, snabdevaće električnom energijom 113.000 domaćinstava i može da spreči više od 370.000 tona emisije ugljen-dioksida godišnje.\nAntić sa predsednikom UO “Gazprom Nefta” Aleksandrom Đukovim\nMinistar rudarstva i energetike Aleksandar Antić sastao se, na marginama Devetog međunarodnog gasnog foruma u Sankt Peterburgu, sa predsednikom UO “Gazprom Nefta” Aleksandrom Đukovim.\nRat Saudijske Arabije i Irana doveo bi do "potpunog kraha svetske ekonomije", ocenio je princ Mohammad bin Salman.\nRuske rezerve nafte procenjene na 1,2 biliona dolara\nU Kovačici je svečano otvaren vetropark sa instaliranih 38 vetrogeneratora ukupne snage 104,5 MW, do sada najveća operativna vetroelektrana ove vrste u Srbiji. To je investicija izraelske kompanije “Enlight”, koji će godišnje proizvoditi 300 GWh što je gotovo jedan procenat ukupne proizvodnje u Srbiji.\nSaudijska Arabija povratila 50 odsto proizvodnje nafte nakon napada na rafineriju


Pančevački most svačiji i ničiji, a bezbednost ugrožena - lobi-info.rs\nPančevački most svačiji i ničiji a bezbednost ugrožena\n4. februara 2014. 16. avgusta 2015.\nPančevački most nakon pada četiri lanterne i uklanjanja desetak stubova u roku od nedelju dana niko ne održava. „Javno osvetljenje“ ne održava deonicu puta na Pančevačkom mostu ali ni „Putevi Srbije“.\nJedini most koji spaja naselja na levoj obali Dunava sa gradom u opštem je rasulu jer odgovorne vlasti ne mogu da se dogovore oko nadležnosti. Dokaz da naš most niko ne održava jesu i bandere koje su pale zbog nemarnosti i neodržavanja.\nPre nekoliko dana na Pančevačkom mostu pale su ispred automobila dve bandere koje su ugrozile bezbednost svih učesnika u saobraćaju i obustavile normalan tok saobraćaja na pomenutoj deonici.\nNadležne institucije i posle pomenutog incidenta nisu se oglašavale, niti proverile opšte stanje Pančevačkog mosta što je dovelo do novog kolapsa i pada još dve bandere za vreme orkanskog vetra.\nDa gradski štab za vanredne situacije nije urgirao i izdao nalog za uklanjanje delova rasvete na Pančevačkom mostu, „Javno osvetljenje“ ne bi izašlo na teren jer to nije u njihovoj nadležnosti.\n„Mi odradimo zadatke koje dobijemo od Grada kao što je sada bio slučaj kada smo demontirali bandere i rasvetu na mostu ali to je sve. Ta deonica nije jedina koja iz nekog razloga nije pod našom ingerencijom“, izjavila je Branislava Marković iz JKP „Javno osvetjenje“.\n„Rasveta u pravcu Pančevačkog mosta iz Ulice despota Stefana, kao i na samom mostu u nadležnosti je JKP ‘Javno osvetljenje’ i Grada Beograda dok je osvetljenje na petljama ‘Krnjača’ i ‘Pančevački put’ u nadležnosti JP ‘Putevi Srbije’”, rekli u nadležni iz JKP „Putevi Srbije“.\nLanterne i bandere podsetile su nas na problem oko nadležnosti Pančevačkog mosta, koji smo pomenuli pre nekoliko dana u članku o ležećem policajcu koji je postavljen na silaznoj rampi sa mosta.\nU čijoj nadležnosti je Pančevac?\nPančevački most je u zvaničnoj nadležnosti JP „Železnice Srbije“, kolovoz je u nadležnosti JP „Putevi Srbije“, sve ostale javne komunalne službe, u pomenutim slučajevima „Beograd put“ i „Javno osvetljenje“, vrše radove po nalogu nadležnog organa, odnosno grada Beograda.\nŠto znači da je grad Beograd nadležan za Pančevački most i da je isti kriv za loše održavanje jedinog mosta preko Dunava u Beogradu.\nVeć smo navikli na igrice prebacivanja odgovornosti i u čudu se pitamo ko je zaista odgovoran za loše stanje Pančevačkog mosta i za njegovo neadekvatno održavanje. Izgleda da nadležne institucije reaguju tek kada dođe do katastrofalnih nesreća i ljudskih žrtava ali tada će biti kasno.\n4. februara 2014. u 11:15\nBravo za Lobi!!! Od Ministarstva saobraćaja i dalje nema odgovora ko je nadlezan za trotoare na pristupnim rampama i samom mostu. Zalicemo se Povereniku, nadam se da ce to uroditi plodom. Jedva cekam da vidim saopstenije Ministarstva koje kaze da ne zna ko je odgovoran za delove mosta kojima prelaze pesaci koji mogu da propadnu kroz isti, dok se po njemu ruse bandere.\nAutobus na liniji 106 skliznuo sa puta\nSinoćni udes na Zrenjanincu potvrdio novu crnu tačku


ODRŽANI RAZGOVORI SA PREDSTAVNICIMA DELEGACIJE EVROPSKE UNIJE O PROGRAMIRANJU I SPROVOĐENJU IPA PROJEKATA U SRBIJI: Srbiji je, u finansijskoj perspektivi IPA 2 od 2014. do 2020, na raspolaganju približno 1,5 milijardi evra bespovratne pomoći\nMinistarka za evropske integracije u Vladi Republike Srbije, Jadranka Joksimović, razgovarala je sa šefom Delegacije Evropske unije u Srbiji, Semom Fabricijem i tom prilikom predstavila prioritete naše zemlje u procesu evropskih integracija.\nTema razgovora sa predstavnicima Delegacije Evropske unije bila su dosadašnja iskustva u programiranju IPA fondova EU, za koja su zaduženi ministarka Joksimović i ministarstvo na čijem je čelu.\nEvropska komisija i Delegacija EU u Srbiji pohvalili su način programiranja IPA fondova i posvećenost Ministarstva za evropske integracije tom zahtevnom procesu.\nSagovornici su razgovarali i o izazovima u implementaciji programiranih sredstava, gde su podvukli neophodnost jačanja kapaciteta i jedinica u svim ministarstvima, ali i u jedinicama lokalne samouprave.\nSrbiji je, u finansijskoj perspektivi IPA 2 od 2014. do 2020, na raspolaganju približno 1,5 milijardi evra bespovratne pomoći.\nOblasti u kojima je do sada najveći broj projekta pripremljen - vladavina prava, infrastruktura, energetika, zaštita životne sredine, lokalni ekonomski razvoj i mala i srednja preduzeća, kao i socijalna komponenta, biće u fokusu i narednih ciklusa programiranja.\nGrađani Srbije prepoznaju EU kao najvećeg donatora bespovratnih sredstava, kao i da su države EU najveći investitori u Srbiji.\nIzvor: Press služba Vlade Republike Srbije, 10.10.2018.


Da li biste dali svoje prvorođeno dete u zamenu za internet? : Nadlanu.com\nObjavljeno 29. sep 2014. / 19:51:29\nEvropska policijska služba Evropol sprovela je u junu zanimljiv eksperiment, čiji su prilično zabrinjavajući rezultati nedavno predstavljeni.\nNaime, u Londonu je na nekoliko mesta postavljen bežični internet na koji su prolaznici mogli da se povežu. Tokom procedure konektovanja kroz redovni korak prihvatanja uslova korišćenja mreže (Terms and conditions), korisnicima je između ostalog saopšteno da se, nastavljanjem dalje i konektovanjem na internet, odriču svog prvog deteta, bilo ono već rođeno ili ne.\nŠest ljudi je nastavilo dalje i tako se, zvanično, odreklo svog prvorođenčeta zarad konektovanja na internet.\nFinska kompanija F-Secure, koja je sa Evropolom učestovala u projektu, izdala je saopštenje da ne namerava da se drži ugovora i da nijedno dete neće biti ugroženo, prenosi britanski Gardijan.\n“Naš pravni savetnik Mark Dim istakao je da, bez obzira na to što su uslovi na koje pristajete ovim putem obavezujući i zakonski legalni, u suprotnosti je sa politikom zloupotrebe dece u svrhu pružanja usluga, pa da stavka neće biti uzeta u razmatranje”, navodi se u saopštenju finske kompanije.\nEksperiment je bio samo deo većeg istraživanja iza kojeg stoji Instititu za istraživanje sajber bezbednosti, a čiji je cilj ukazivanje na brojne problem vezane za upotrebu Wi-Fi mreža.\nIzmeđu ostalog, predstavnik Institura i F-Secure kompanije Šon Salivan navodi da se ljudi olako koriste nepoznate mreže za bežični internet, što ih može dovesti u opasnost.\n“Posebno je uznemirujuće to što poslednja istraživanja pokazuju da se tačan indetitet osobe može vrlo lako otkriti ukoliko znate četiri mreže odnosno mesta sa kojih se ta osoba poslednji put povezala na internet”, dodaje Salivan.\nOsim sajtova koje posećuju i podataka koje o sebi ostavljaju, čak i ID uređaja sa kojih se konektuju na internet mogu biti lako dostupni kroz loše i nebezbedne internet mreže, što dovodi u opasnost brojne korisnike.\n“Ljudi još uvek nemaju sa čim da porede iskustvo korišćenja Wi-Fi mreža”, dodaje Salivan. “Oni na Wi-Fi gledaju kao na neko mesto, a ne na skup aktivnosti. Ako kod kuće koristite samo zaštićene i sigurne mreže, zašto to ne činite i na javnom mesto?”\nU zaključku izveštaja Institita za istraživanje sajber bezbednosti navodi se da je potrebna zantno bolja edukacija stanovnika o mogućnostima ali i opasnostima na internet, a F-Secure poziva i internet provajdere da imaju što transparentnije principe poslovanja.\nA ukoliko i dalje razmišljate o onim osobama koje su se odrekle svoje rođene ili buduće dece u korist jedne obične šifre za Wi-Fi, pokušajte da se prisetite kada ste poslednji put odeljak “Terms and conditions” pročitali do kraja.


Opremaju se ambulante porodične medicine - Klix.ba\n15.1.2009. u 16:36\nFederalno ministarstvo zdravstva će u toku ove sedmice s početkom od 16. januara isporučiti opremu za 13 ambulanti porodične medicine u Kantonu Sarajevo, a u okviru implementacije II faze Projekta jačanja zdravstvenog sektora Federacije BiH (HSEP).\nProjekt je to jača primarne zdravstvene zaštite, kroz razvoj porodične medicine u svim domovima zdravlja i ambulantama u Federaciji BiH.\nPored renoviranja ambulanti, opremanja namještajem i medicinskim opremom, HESP uključuje i opremanje edukativnih centara porodične medicine, obuku timova porodične medicine iz oblasti porodične medicine i menadžmenta promjena, te edukaciju direktora domova zdravlja u smislu jačanja upravljačkih vještina, kao i niz dodatnih aktivnosti koje unapređuju sistem zdravstvene zaštite i omogućavaju bolju uslugu građanima.\nU Sarajevskom Kantonu je u ovoj fazi projekta građevinski renovirano 13 ambulanti, za koje se dostavlja i namještaj, a u narednom periodu će biti isporučena i medicinska oprema.\nOvaj projekat se finansira sredstvima kredita Svjetske banke, Razvojne banke Vijeća Evrope i 30 posto učešća kantonalnih vlada.


Antonijević: Država ne sme da stoji iza stvaranja snaga koje mogu ugroziti bezbednost svih građana - Dijalog.net\nNaslovna Politika Antonijević: Država ne sme da stoji iza stvaranja snaga koje mogu ugroziti bezbednost svih građana\nBeograd, 12. maj 2020. – Direktor Fondacije za otvoreno društvo Milan Antonijević rekao je da je zabrinut zbog jačanja desnice u Srbiji i rekao da se nada da je “naša država dovoljno jaka da, kada stvori takve snage, može i da ih ugasi”.\n“Očigledno postoji koordinacija i logistička podrška takvim organizacijama, i to nisu odmetnici od zakona. Videli ste incident u migrantskom kampu koji pokazuje svu besmisao, ali i opasnost tih akcija. Mogao je neko da nastrada, samim čudom nije“, rekao je Antonijević za portal Nova.rs.\n“Ako se to bude ponovo dešavalo bez jasnog kažnjavanja, onda mi nemamo bezbednosne službe koje se bave bezbednošću građana nego imamo dopuštenje da se takve stvari događaju“, dodao je on.\n“Mislim da im treba staviti jasno do znanja da, ako se poigravaju sa političkom scenom, onda moraju da znaju koje su granice poigravanja. Kada to preraste u nešto što ugrožava bezbednost svih nas tada bi trebalo da se utvrdi odgovornost onih koji su donosili te odluke i angažovali politički aparat za podršku tih organizacija, koji su im davali medijski prostor i očigledno sredstva za funkcionisanje i da se na taj način pravi distorzija političkog života“, ocenio je Antonijević.\nOn smatra da je “mali broj onih koji na takav način preispituju ono što se dešava u Srbiji i šteta je na takav glasan način davati im podršku i prostor. Dosta je nekih primera iz istorije – nadam se da smo iz toga nešto i naučili – da je stvaranje takvih snaga, koje mogu ugroziti bezbednost svih građana, nešto iza čega ne sme da stoji država“.\nAntonijević je ponovio da su izbori zakazani prerano i rekao da smatra da bi “kasniji datum bio bezbednija opcija za građane Srbije“.\n“Kao što smo ušli u pandemiju, tako sada ulazimo i u predizborni period, u potpunoj nepoznanici kako će on izgledati, koja će prava biti garantovana, da li će biti odobreni skupovi napolju i unutra, da li će se osigurati bezbednost prilikom skupljanja potpisa i glasanja. Kako će izgledati ta biračka mesta, i koliko će dana biti potrebno da bi se svi građani Srbije izjasnili i na lokalu i na parlamentarnim izborima“, rekao je on.\nNa opasku da uredba Vlade Srbije i zaključak RIK jasno određuju da se sa izbornim radnjama nastavlja po ukidanju vanrednog stanja, rekao je da “svaku situaciju možete da vratite u pravne okvire kada imate većinu u Skupštini“.\n“Mi smo mogli da vidimo samo poziv onim strankama koje su prikupile potpise, ili za koje je bilo izvesno da izlaze na izbore, i to je neodgovoran odnos prema drugim političkim akterima. Taj poziv je trebalo uputiti svima. Ako želite politički dogovor, a očigledno je da je datum izbora politički dogovor, za tim stolom je trebalo da sede svi, kao što su sedeli pre devet meseci na Fakultetu političkih nauka, kada smo imali više političkih aktera, nego na sastanku sa predsednikom, što je nedopustivo“, rekao je on.\nKomentarišući izveštaje poput onog koji je objavio Freedom House a koji pokazuju da Srbija nazaduje, Anrtonijević je rekao da “svi oni do kojih je stalo Srbiji, bar u spoljnoj politici, na svom stolu imaju taj izveštaj i neke druge. Imaće uskoro, od 3. juna čini mi se izveštaj Evropske komisije“.\n“Kada pogledate prošlogodišnji izveštaj, on je bio dovoljno oštar i pokazivao je da Srbija ne ide u onom pravcu u kom bi trebalo da ide da je zaista na tim šinama ka EU. Verujem da će to biti vidljivo i u ovom izveštaju. Govorim o stanju u medijima, pretpostavljam da će tu biti najveći fokus, ali biće otvorena i druga pitanja“, dodao je on.\n“Mi smo u potpunosti izgubili vladavinu prava, fokus na reformu pravosuđa, sve je to skrajnuto i ne možemo u svemu tražiti izgovor u vanrednom stanju i kovidu. Mnoga pitanja su bila aktuelna i u toku vanrednog stanja i u pravosuđu, i ne znam kada će Ustav doći na red“, rekao je Antonijević.\nOznakeFondacija za otvoreno društvo SrbijaMilan AntonijevićPortal Nova.rs\nPrethodno Figaro: Vučić upravljanje krizom zbog korona virusa koristi da se predstavi kao “spasitelj” nacije\nSledeće NUNS: Visoka politizovanost dovodi do neefikasnog i štetnog delovanja Saveta REM\nTop Tags Srbija i Evropska unija Vlada Republike Srbije mladi Civilno društvo mediji Evropska komisija Društvo vladavina prava lokalna samouprava ljudska prava Evropska unija evropske integracije OCD konkurs istraživanje


Cangaroo Kolica Lea 2u1 žuti set sa auto sedištem (CAN3631YS), cene\nCangaroo Kolica Lea 2u1 žuti set sa auto sedištem (CAN3631YS)Kolica su namenjena za uzrast deteta od rodjenja do 36 meseci ili 15 kg. težine Na sam ram kolica se može fiksirati, uz pomoć adaptera, CANGAROO autosedište iz grupe 0-13kg Nagib naslona se p\nCangaroo Kolica Lea 2u1 žuti set sa auto sedištem (CAN3631YS)Kolica su namenjena za uzrast deteta od rodjenja do 36 meseci ili 15 kg. težine Na sam ram kolica se može fiksirati,...\nCene Cangaroo Kolica Lea 2u1 žuti set sa...\nCangaroo Kolica Lea 2u1 turquoise set sa auto sedištem (CAN3631BS)\nCangaroo Kolica Lea 2u1 zeleni set sa auto sedištem (CAN3631GS)\nCangaroo Kolica sa auto sedištem Gala Red Set 2u1 (CAN4249RS)\nUpozorenje: cene, linkovi i specifikacije proizvoda za Cangaroo Kolica Lea 2u1 žuti set sa auto sedištem (CAN3631YS) su postavile naše listane online prodavnice. Molimo obavestite nas ukoliko naiđete na neku grešku.\nPregled: Cangaroo Kolica Lea 2u1 žuti set sa auto sedištem (CAN3631YS)\nPronađite najbolju ponudu za Cangaroo Kolica Lea 2u1 žuti set sa auto sedištem (CAN3631YS) na portalu ShopMania. Možete kupovati Cangaroo Kolica Lea 2u1 žuti set sa auto sedištem (CAN3631YS) u stotinama pouzdanih online prodavnica koje isporučuju na teritoriji cele Srbije, po najboljim cenama za Cangaroo Kolica Lea 2u1 žuti set sa auto sedištem (CAN3631YS). Pročitajte komentare kupaca u našoj grupi, pogledajte slike Cangaroo Kolica Lea 2u1 žuti set sa auto sedištem (CAN3631YS) i informišite se o svim njihovim karakteristikama. Samo na portalu ShopMania se mogu pronaći najbolji popusti i rasprodaje upoređujući ponude kategorije bebi oprema, i kupite po najnižim mogućim cenama Cangaroo Kolica Lea 2u1 žuti set sa auto sedištem (CAN3631YS) i hiljade drugih sličnih proizvoda.


Sekretarijat za uređenje prostora i održivi razvoj Opštine Mojkovac, obavještava zainteresovanu javnost da je Nacrt odluke o rješavanju stambenih potreba po osnovu prava na socijalno stanovanje Mojkovac stavljen na\nJavna rasprava Nacrta odluke o rješavanju stambenih potreba po osnovu prava na socijalno stanovanje Mojkovac počinje dana 29. septembra 2015. godine i trajaće do 14. oktobra 2015. godine.\nSvi zainteresovani subjekti mogu izvršiti uvid u Nacrt odluke o rješavanju stambenih potreba po osnovu prava na socijalno stanovanje Mojkovac u prostorijama Sekretarijata za uređenje prostora i održivi razvoj Opštine Mojkovac, prvi sprat, kancelarija broj 10, Trg Lj. bakoča bb radnim danima od 11 - 14 časova ili preuzeti Nacrt odluke na sajtu Opštine Mojkovac www.mojkovac.me.\nJavna diskusija o Nacrtu odluke o rješavanju stambenih potreba po osnovu prava na socijalno stanovanje Mojkovac biće održana dana 13. oktobra 2015. godine (utorak) sa početkom u 13 časova u prostorijama Turističke organizacije Mojkovac.\nSve primjedbe i sugestije na Nacrt odluke o rješavanju stambenih potreba po osnovu prava na socijalno stanovanje Mojkovac dostavite u pisanoj formi Sekretarijatu za uređenje prostora i održivi razvoj Opštine Mojkovac najkasnije do 14. oktobra 2015. godine.\nPREUZMITE: Nacrt odluke o rješavanju stambenih potreba po osnovu prava na socijalno stanovanje Mojkovac\nPREUZMITE: tekst javnog poziva


Gree klime – neprekidna potraga za inovacijama | TehnoMagazin.rs\nČelične pegle otporne na rđu - pegle sa pločom od inoksa\nPojavom Gree klima-uređaja na svetskom tržištu, negativna stavka koja se dovodila u vezu sa inverter klimama da im efekat u grejanju pri vanjskoj temperaturi nižoj od -15 stepeni drastično opada svakim stepenom naniže, izgubila je osnov svoje tvrdnje. Naime, ovi uređaji su svojom novom tehnologijom uspeli da uvedu potpunu stabilizaciju temperature u prostorijama uz uštedu energije, tako da su spremni da im date svoje poverenje i pustite ih u vaš dom.\nOve klime svojom inovativnom inverter tehnologijom štede energiju, što im u zimsko doba kada treba da ugrejete svoje prostorije predstavlja najveću prednost. Željena temperatura se brže postiže, dok je osnovni cilj ove nove tehnologije da u potpunosti stabilizuje temperaturu u prostoriji. Ovom prednošću, uz osobinu da su tiše i prijatnije za prostorije u kojima duže boravite, idealne su za domove u kojima borave deca ili starije osobe.\nOno što se možda može uzeti kao mana, što je kod nas veoma čest slučaj, jeste nešto viša cena, ali ovaj osećaj će brzo nestati čim vam se u dom useli ovaj uređaj. Na dug period, uzimajući u obzir i hlađenje leti i grejanje zimi, nešto višu cenu ćete brzo zaboraviti kada vam ova klima to sve vrati svojim odličnim karakteristikama.\nSuština ovih klima-uređaja je da postigne maksimalnu udobnost u vašem domu za celu porodicu, donoseći potpuno nove i zanimljive ideje. Gree ima snažan razvojno-istraživački tim čiji se inženjeri bave tehnološkim inovacijama i patentima na visokom nivou, što pokazuje činjenica da godišnje proizvedu i do 60 miliona rezidencijalnih, te pet i po miliona komercijalnih uređaja. Ove klime su prema svim svojim karakteristikama zaista pametna investicija.\nVerovatno ste već nebrojeno puta doživeli onaj osećaj tokom vrelog letnjeg dana, kada ulazeći u svoj stan pomislite da ste otvorili vrata pakla. Onda dva ili tri meseca posle toga naleti hladan jesenji talas i uz prvi mraz i maglu zaledi svako vaše razmišljanje o potencijalnoj kupovini klima-uređaja. Tada krećete u očajničku potragu za nekim načinom grejanja kojim ćete se ugrejati dok ne nastupi strašna zima. Upravo ovog trenutka, dok čitate ove redove, vaša potraga više nije očajnička, ona je u potpunosti okončana. Jednostavnim razmišljanjem na „duže staze“ možete da rešite prethodno navedene probleme i ono što vama zaista treba jeste nešto što ćete koristiti i za rashlađivanje tokom vrućina i za grejanje tokom hladnijeg perioda, dok će vam taj imaginarni uređaj trajati godinama i usput uštedeti novac za struju.\nMagija ili primenljiva tehnologija?\nSigurno sada cinično gledate u ono „imaginarni uređaj“ i uz malo likovanja govorite kako ste znali da nešto ovako dobro sigurno ne postoji i kako su sve to samo marketinški trikovi. Ipak se ne bavimo magijom već realnom i primenljivom tehnologijom, tako da budite sigurni da vaš idealan uređaj postoji.\nSvojim inovacijama u ovoj oblasti se, ne samo u svetu nego i kod nas, istakao jedan proizvođač iz daleke Kine, a ono što je verovatno vama najbitnije jeste to da mu je cena i te kako prihvatljiva za naš džep. U pitanju je kineska kompanija Gree, koja je jedan od najvećih svetskih proizvođača klima-uređaja, posebno interesantan u oblasti inverterskih klima. Ovakav dosadašnji ugled duguju kvalitetu svojih proizvoda i odličnim tehničkim karakteristikama koje garantuje oko 300 njihovih kontrolnih laboratorija. Zbog jakog razvojno-istraživačkog tima u kojem imaju više od 5.000 inženjera, bave se tehnološkim inovacijama na veoma visokom nivou i danas poseduju više od 6.000 patenata u oblasti klimatizacije.\nI dok su se proširili u više od 200 zemalja širom sveta, postepeno su proširili i svoju oblast interesovanja na proizvodnju kompresora, motora, alata i kondenzatora, a poslednjih godina se redovno nalaze na listi najboljih 100 kompanija u Kini. Za sebe pohvalno kažu da je svaki treći klima-uređaj koji se proda u svetu njihovih ruku delo, a ovu izjavu svakako podupire broj od 60 miliona rezidencijalnih i pet i po miliona komercijalnih uređaja proizvedenih godišnje. Pa da vidimo šta oni to nude i koliko možemo da budemo sigurni u ove proizvode.\nFunkcije = inovacije\nVaš dom je vaše svakodnevno utočište i zbog toga je udobnost nešto na šta verovatno prvo pomislite kada vam neko pomene reč „dom“. Pametno osmišljen dizajn ovih klima-uređaja sa potpuno ekološkim sistemom rada, koji je uz to i tih i donosi dozu modernog u izgled vašeg doma, stvoriće atmosferu potpune udobnosti i mira. Sve ovo zvuči savršeno, ali hajde da proverimo „na terenu“ i malo se provozamo kroz raznorazne funkcije koje ove klime nude.\nOno što ih odlikuje jeste kompaktan i moderan dizajn, tihi rad i noćni režim rada, filteri za pročišćavanje, te zaštita od veoma hladnog vazduha (mnogim klimama je mana što pri hlađenju prostorija direktnim udarima hladnog vazduha mogu na neki način da utiču na zdravlje kod dece i starijih osoba), dok su sve kontrole na prigodnom LED ekranu, naravno uz mogućnost daljinskog upravljanja. Što se samog izduvavanja vazduha tiče, ove klime imaju mogućnost kretanja vazduha u četiri smera koju možete i sami da kontrolišete, širok ugao izduvavanja i uz sve to omogućavaju konstantan ulaz svežeg vazduha u vaše prostorije.\nKada su same operativne funkcije i dodaci u pitanju, šarenolikost je odmah vidljiva i ovi uređaji nude razne opcije, od najobičnijih kao što su tajmer, sat i zaključavanje, preko onih tehnički zahtevnijih kao što su funkcija memorije, samodijagnostika, automatski rad i sedam brzina ventilatora, pa sve do naprednih funkcija – inteligentno odmrzavanje, režim sušenja, lagan početak rada i start pri niskoj temperaturi.\nUltranisko je ultraefikasno\nKada gledate ove odlike, zaista vam deluje kao da Gree imaju samo nove i zanimljive ideje. Jedan od odličnih primera je i napredna G10 inverter tehnologija, koja se odlikuje radom kompresora na ultraniskim frekvencijama, preciznom kontrolom, veoma tihim radom i visokom pouzdanošću. Ono na šta su posebno ponosni u ovoj kompaniji, jeste režim rada od 1Hz, dakle što sporiji tempo za veću uštedu energije. Ovi majstori osnova tehnologije su, težeći za stalnim usavršavanjem, prošli kroz režime rada od 20Hz koji su stvorili pre deset godina, nakon čega su uspeli da ga spuste na 10Hz pre pet godina, a sada su stvorili i pomenuti režim od 1Hz.\nSvrha ove tehnologije je da postigne maksimalan komfor u vašem domu za celu porodicu. Mnoge starije osobe i deca ne mogu da budu u prostorijama gde se hladi zbog straha od prehlade, baš zbog toga što su klima-uređaji stvoreni da rade tako da u prostoriji bude ili hladno ili toplo. Ono što pomenuta nova tehnologija Gree uređaja radi, jeste da u potpunosti stabilizuje temperaturu u prostoriji kako biste se u njoj osećali maksimalno ugodno i opušteno. Samo priznanje za ovaj podvig, to da su pre tri godine dobili nacionalnu nagradu nauke i tehnologije za ovu inovaciju, dovoljno je da vas uveri u moć njihovih inverter uređaja pre nego što se odlučite da im date poverenje.\nSvakako ispitajte razne mogućnosti o kojima smo već pisali ranije na ovim stranama, kako da se ugrejete inverter klimama, na koje načine da ih koristite, prvenstveno za grejanje, ali i za hlađenje kada dođe letnji period, korisne savete pri izboru konkretnih klimatizacijskih uređaja, ali ono što je sigurno jeste da se pomenuta Gree kompanija istakla u najvažnijem odnosu koji ovde sagledamo, a to je odnos cene i kvaliteta. Šta zaista mogu da dobijem za cenu uređaja koji biram i koliko je to na konkretnim primerima (šta proizvođač sve nudi) vidljivo? Što se klima-uređaja tiče, posebno inverterskim koji vam se zaista isplate i koriste vam tokom cele godine, Gree deluje kao odlična investicija za vaš dom.\nGrejanje i hlađenje, Novi proizvod\nGree, Klima uređaji\nGreeKlima uređajiGrejanje i hlađenje